
ACTA SEDIS 


COMMENTARIUM OFFICIALE 


ACTA SS. CONGREGATIONUM 


SACRA CONGREGATIO 
DE DISCIPLINA SACRAMENTORUM 


INSTRUCTIO 


SERVANDA A TRIBUNALIBUS DIOECESANIS IN PERTRACTANDIS CAUSIS DE NULLI- 
TATE MATRIMONIORUM 


DECRETUM 


Provida Mater Ecclesia, ut matrimonii dignitatem tueretur, anima- 
rumque saluti consuleret, constantem adhibuit sollicitudinem sive Con-. 
stitutionibus sive Instructionibus, regulas inter alia praescribens causas 
de matrimonii valore respicientes, ne, quod Deus coniunxit, homo sepa- 
rare auderet, vel ex adverso validum idem enuntiaret vinculum nulli- 
tate laborans. } 

Et quidem hoc editas consilio normas Codex Iuris Canonici oppor- 
tune perfecit leges statuens in genere de iudiciis et in specie de causis 
matrimonialibus. Verumtamen rerum usus docuit curiales iudices sin- 
gulis casibus aptaturos processuales leges, praesertim generales, pluri- 
bus in difficultatibus aliquando versari. Unde sacra haec Congregatio, 


1 Ante promulgatum Codicem I. C. editae fuerunt Const. Benedicti XIV, Dei mise- 
ratione, 3 nov. 1741; Instr. S. C. C., 22 aug. 1840, pro confectione processus in causis 
matrimonialibus ; Instr. sine data S. C. 8. Officii sequenda in conficiendo processu super 
tiri impotentia etc.; Instr. 8. C. S. Officii, feria IV, diei 25 iunii 1883; et Instructio 
Austriaca. 


Acta, vol. III, n. 10. — 10-9-936. 


Gites. 


314 Acta Apostolicae Sedis - Commentarium Offciale 


cui proposita est universa legislatio circa disciplinam septem Sacramen- 
torum, plene perpendit pericula quibus, debita in iudicibus deficiente 
peritia, magnum Sacramentum necnon et Ecclesiae ipsius decus in 
eiusmodi causis pertractandis exponuntur. 

Saepe enim a christianae fidei hostibus callide ac temere Ecclesia im- 
petitur, quasi ipsa divortio viam sternat, dum e contra hisce in causis 
de validitate vel minus tantum initi matrimonii agitur. 

Eapropter, quo citius et securius instruendis dirimendisque iisdem 
causis prospiciatur, quae frequentius quam antea, in magnis praesertim 
dioecesibus ac civitatibus, agitantur, huic S. Congregationi nedum op- 
portunum sed necessarium visum est quasdam exarare regulas quibus 
dioecesani iudices veluti manuducantur ad huiusmodi magni momenti 
expedienda negotia. 

In hisce regulis iudices ipsi et tribunalium administri praeci- 
puos canones de processibus agentes accurate apteque dispositos repe- 
rient, necnon brevem facilemque eorundem explanationem, ex iurispru- 
dentia praesertim erutam atque ex Normis S. R. Rotae, quo plenius ipsis 
iidem Codicis canones, quibus derogatum non est, sint perspecti, eosque 
expeditius singulis aptare possint matrimonialibus causis. 

Attamen animadvertatur oportet eiusmodi regulas insufficientes ad 
propositum finem evasuras esse, nisi dioecesani iudices sacros canones 
apprime calleant et forensi experientia bene sint instructi. 

Hinc 8S. Sedis mens est, et hoc Rmi locorum Ordinarii probe noscant, 
ut electi iuvenes, doctorali saltem in iure canonico in hac Alma Urbe 
laurea decorati, praesertim apud Studium 8S. R. Rotae, ad processus 
rite conficiendos atque ad recte iudicandum erudiantur, iustitia ac ve- 
ritate ducibus. 

Quamobrem Emi ac Rmhi Patres Cardinales huius 8S. C. de disciplina 
Sacramentorum, in Plenariis Comitiis die 18 Iulii 1936 in Civitate Va- 
ticana habitis, perpensis peritorum virorum votis ceterisque ad rem fa- 
cientibus maturo ac diligenti examini subiectis, sequentem Revihis loco- 
rum Ordinariis dederunt Instructionem, quam omnes dioecesani iudices 
tum in conficiendis processibus super matrimoniorum nullitate tum in 
sententiis, ex quocumque nullitatis capite ferendis, servare tenentur. 

Ssthhus autem Dominus Noster Pius divina Providentia Pp. XI, in 
Audientia diei 24 eiusdem mensis et anni habita ab infrascripto sacrae 
Congregationis Secretario, hanc Instructionem approbare et Apostolica. 
Auctoritate munire dignatus est, mandavitque ut eadem in Actorum 
Apostolicae Sedis commentario officiali, ederetur ab omnibus, ad quos 
spectat, rite ac religiose servanda. 


i 

NORMAE 


TITULUS I 
De foro competenti 


Art. 1. - § 1. Causae matrimoniales inter baptizatos iure proprio et 
exclusivo ad iudicem ecclesiasticum spectant (can. 1960). 

Idem obtinet si una tantum pars sit baptizata. 

§ 2. Causae de effectibus matrimonii mere civilibus, si principaliter 
agantur, pertinent ad civilem magistratum ad normam can. 1016; sed si 
incidenter et accessorie, possunt etiam a iudice ecclesiastico ex propria 
potestate cognosci ac definiri (can. 1961). 

§ 3. Causae matrimoniales respicientes vinculum nequeunt dirimi par- — 
tium seu coniugum transactione, aut compromisso in arbitros, aut iure- 
iurando litis decisorio; sed tantum publica auctoritate per sententiam 
tribunalis competentis, vel Ordinarii in casibus exceptis (cfr. cann. 1927 
§ 1; 1930; 1835 n. 1; 1990, et infra art. 226 et seqq.); salvo praescripto 
sequentis articuli. 

In hisce causis aliorum iudicum incompetentia est absoluta. 

Art. 2.- § 1. Romani Pontificis dumtaxat ius est iudicandi in quibusli- 
bet causis, ac proinde etiam in matrimonialibus, eos qui supremum te- 
nent populorum principatum, horumque filios ac filias, eosve quibus 
ius est proxime succedendi in principatum (cfr. can. 1557 § 1 n. 1). 

§ 2. Causas ad hos spectantes illa S. Congregatio vel illud Tribunal 
aut specialis ea Commissio exclusive cognoscet, cui eas toties quoties 
Summus Pontifex delegaverit (cfr. can. 1962). 

§ 3. Idem dicendum de aliis causis matrimonialibus, quas Romanus 
Pontifex ad suum advocaverit iudicium (cfr. can. 1557 § 3). 

§ 4. Ad S. C. de disciplina Sacramentorum deferri possunt quaestiones 
de validitate matrimonii, quas tamen, si accuratiorem dlisquisitionem aut 
mnvestigationem exigant, ad tribunal competens ipsa remittit (can. 249 
§ 3). 

Art. 3. — § 1. In aliis causis matrimonialibus iudex competens est iudex 
loci in quo matrimonium celebratum est aut in quo pars conventa vel, 
si una sit acatholica, pars catholica domicilium vel quasi-domicilium 
habet (can. 1964). 

§ 2. Ordinarii nomine non veniunt in hac Instructione neque Vica- 
rius Generalis, quando agitur de ponendis actis iudicialibus (cfr. can. 
1573 § 2), neque Superiores religiosi. 

Art. 4. - Domicilium et quasi-domicilium acquiruntur et amittuntur’ 
ad normam cann, 92-95. 

Art. 5. - Si causa proponenda sit coram Ordinario quasi-domicilii, 
servanda est Instructio H. 8S. C. diei 23 Decembris 1929 (vide App. II). 

Art. 6. — § 1. Uxor, etsi a viro malitiose deserta, eum convenire debet 
vel coram Ordinario loci in quo matrimonium celebratum est, vel coram 
Ordinario domicilii vel quasi-domicilii viri ipsius. 

§ 2. Uxor, a viro perpetuo aut ad tempus indefinitum separata legi- 
time, i. e. per sententiam iudicialem competentis tribunalis ecclesiastici, 
vel etiam civilis a S. Sede, vi concordati, recognitam, aut per Ordinarii 
decretum, non sequitur domicilium viri, ideoque conveniri debet vel 
coram Ordinario loci in quo nuptiae initae sunt, vel coram Ordinario 
sui domicilii vel quasi-domicilii. 

§ 3. Uxor catholica, etsi a viro non legitime separata, virum acatho- 
licum convenire potest vel coram Ordinario proprii ac distincti quasi- 
domicilii, vel coram Ordinario domicilii viri (Comm. Pont., 14 Iulii 1922 
ad can. 93 et 1964). 

Art. 7. — Uxor, a viro non legitime separata, quae proprium quasi- 
domicilium habeat, conveniri potest etiam coram Ordinario domicilii 
viri, non autem quasi-domicilii eiusdem viri, nisi in casu quo hic domi- 
cilio careat. 

Art. 8. - Lite pendente, mutatio domicilii vel quasi-domicilii coniu- 
gum competentiam tribunalis, citatione firmatam, minime tollit aut 
suspendit (cfr. can. 1725 nn. 2, 5). 

Art. 9. — Si exceptio proponatur contra tribunalis competentiam, hac 
de re ipsum tribunal videre debet (cfr. can. 1610 § 1 et artt. 27-29). 

Art. 10. — Si inter duo aut plura tribunalia oriatur controversia, 
quodnam eorum sit competens, servetur praescriptum can. 1612. 

Art. 11. - Quando eadem causa potest proponi coram duobus vel plu- 
ribus tribunalibus aeque competentibus, illi tribunali ius est causam co- 
gnoscendi, quod prius citatione reum legitime convenerit (cfr. can. 1568). 

Art, 12. - Causae inter partem catholicam et partem acatholicam, sive 
baptizatam sive non baptizatam, in prima et in altera instantia cognosci 
possunt a tribunalibus dioecesanis; attamen, si ad Sanctam Sedem delatae 
fuerint, exclusive competunt ad S. C. S. Officii, quae tamen potest, si ita 
censeat et casus ferat, causam remittere ad Tribunal 8S. R. Rotae (cfr. 
can. 247 § 3 et resp. S. C. S. Officii, 27 Ian. 1928 ad II). 


— 

TITULUS II 
De tribunali constituendo 


Art. 13. - § 1. Reprobata qualibet contraria consuetudine et revocato 
quolibet contrario privilegio ante Codicem obtento, et firmo praescripto 
art. 2, causae de vinculo matrimonii tribunali collegiali trium saltem 
iudicum reservantur (cfr. can. 1576 § 1 n. 1); sententia autem forte pro- 
lata contra huiusmodi praescriptum vitio insamabilis nullitatis laborat 
(efr. can. 1892 n. 1). 

§ 2. In locis tamen missionum causae matrimoniales cognosci possunt 
iuxta speciales instructiones a competenti S. C. prolatas. 

Art. 14. - § 1. Tribunal collegiale collegialiter procedere debet, et ad 
-maiorem suffragiorum partem sententias ferre. 

§ 2. Hidem praeest officialis vel wice-officialis, ab Episcopo constitutus 
ad normam can. 1573, cuius est processum dirigere, et decernere quae pro 
iustitiae administratione in causa quae agitur necessaria sunt (can. 1577), 

§ 3. Quamvis Episcopus possit eidem tribunali praeesse, valde expedit 
ne id faciat, nisi speciales causae id exigant (cfr. can. 1578). 

§ 4. Duo alii iudices ad collegiale tribunal constituendum eligendi sunt 
inter iudices synodales, quos designare potest, sed per turnum, etiam 
officialis, qui cum potestate ordinaria iudicandi absque ulla causarum 
reservatione ad normam can. 1573 §§ 1-2 electus fuerit, nisi Episcopus 
aliter in singulis casibus statuerit (cfr. can. 1576 § 3; Comm. Pont., 28 
Tulii 1932). 

Art, 15. - § 1. Constituendus est ab Episcopo stabiliter aut pro 
singulis causis matrimonialibus designandus defensor vinculi, cuius prae- 
sentia in evolutione processus semper requiritur. 

§ 2. Vinculi defensore non citato, acta irrita sunt, nisi ipse, etsi non 
citatus, revera interfuerit. Si vero ille, licet legitime citatus, aliquibus 
actibus non interfuerit, acta quidem valent, verum postea ipsius examini 
subiicienda omnino sunt, ut ea omnia sive voce sive scriptis possit ani- 
madvertere et proponere, quae necessaria aut opportuna iudicaverit 
(cfr. can. 1587). 

Art. 16. - § 1. Promotor iustitiae intervenire debet cum ipse matrimo- 
nium accusat, et ubi de lege processuali tutanda agitur. Hoc in casu 
interventus promotoris iustitiae decernitur ab Episcopo vel a collegio 
sive ex officio, sive ad instantiam ipsius promotoris iustitiae, vel defen- 
soris vinculi, vel partium. 

§ 2. Eodem modo constituitur ac defensor vinculi, et eodem modo 
citari et intervenire debet (cfr. can. 1587). 

Art. 17. — Cuilibet processui interesse oportet notarium, qui actuarii 
officio fungatur; adeo ut nulla habeantur acta, si actuwarii manu non 
fuerint exarata, vel saltem ab eo subscripta (can. 1585 § 1). Quare 
antequam tribunal causam cognoscere incipiat, eiusdem praeses debet 
in actuarium assumere unum e notariis legitime constitutis ad normam 
can. 373, nisi Ordimarius aliquem pro peculiari causa designare censeat 
(cfr. can. 1585 § 2). 

Art. 18. - § 1. Ad acta tribunalis intimanda, nisi alia sit probata tribu- 
nalis consuetudo, constituantur cursores sive pro omnibus causis sive 
pro causa peculiari; item apparitores ad sententias ac decreta tribunalis, 
eo committente, exsecutioni mandanda. Eadem persona utroque officio 
defungi potest (can, 1591). 

§ 2. Laici ipsi sint, nisi prudentia in aliqua causa suadeat ut ecclesia- 
stici ad id muneris assumantur; quod vero ad eorum nominationem, 
suspensionem et revocationem attinet, eaedem serventur regulae quae 
pro notariis canone 373 statutae sunt (can. 1592). 

§ 3. Acta quae hi confecerint, publicam fidem faciwnt (can. 1593). 

Art. 19. - § 1. Tum iudicibus tum promotori iustitiae et defensori 
vinculi, tum actuario, sicut et cursori atque apparitori, ab Episcopo per 
decretum, de quo in actis mentio fieri debet, dari possunt substituti, sive 
ab initio sive decursu processus, qui eorum vices gerant, si et quando illi, 
qui primo loco electi fuerant, impediantur. 

§ 2. Curandum est ut iidem iudices causam et cognoscant et defi- 
niant: quod si iudex substitutus partem habuerit in sententia aliqua 
incidentali, ipse processum absolvat. 

§ 3. Tribunalis praeses et ipse potest designare actuario adiutorem, 
qui eum coadiuvet in actis scribendis, transumptis conficiendis, docu- 
mentis inter se conferendis. 

Art, 20. - Excepto Episcopo, qui per se potestatem iudiciariam exer- 
ceat, omnes qui tribunal constituunt aut eidem opem ferunt, iusiurandum 
de officio rite et fideliter implendo, coram Episcopo, si agatur de officiali, 
pro aliis vero coram Ordinario vel coram iudice a quo electi sunt, vel 
coram viro ecclesiastico ab alterutro delegato, praestare debent: idque 
ab initio suscepti officii, si sint stabiles, aut antequam causa agi coe- 
perit, si pro peculiari causa sint constituti, aut antequam suo munere 
fungi incipiant, si, causa pendente, suffecti sint ad normam art. 19 
(cfr. can. 1621 § 1). 

Art, 21. — Attenta harum causarum gravitate necnon difficultate, tum 

quoad leges procedurales servandas, tum quoad intrinsecum causae meri- 
tum, Episcoporum est, graviter onerata eorum conscientia, caute et 
diligenter seligere sacerdotes, quorum prudentia et probitas sit omni 
exceptione maior, quique laurea vel saltem Jicentia in iure canonico sint 
praediti, sin minus scientia et experientia iuridica vere polleant. 

Art. 22. - § 1. Tribunalis collegialis praeses debet unum de iudicibus ° 
collegii ponentem seu relatorem designare qui in coetu iudicum de causa 
referat et sententiam in scriptis latine redigat; et ipsi idem praeses potest 
alium ex iusta causa substituere (can. 1584). 

§ 2. Ipsemet praeses ponentis seu relatoris munere, assentiente tribu- 
nali, defungi potest. 

Art. 23.— § 1. Episcopus unum aut plures auditores seu actorum instru- 
ctores, sive stabiliter, sive pro certa causa, constituere potest. Officialis 
tantum pro certa causa id peragere potest, nisi Episcopus iam providerit — 
(cfr. can. 1580). 

§ 2. Auditores, quantum fieri potest, deligantur ex iudicibus syno- 
dalibus (cfr. can. 1581). 

Art. 24. - Auditorum est testes citare et audire aliaque acta iudicialia 
instruere secundum tenorem mandati, non autem sententiam definitivam 
ferre (can. 1582). 

Art. 25. — Auditor in quovis litis momento ab officio removeri potest 
ab eo qui eundem elegit, iusta tamen de causa, et citra partium praeiu- 
dicium (can. 1583). 

Art. 26. - Nomina iudicum, auditoris et tribunalis ministrorum de- 
bent statim partibus notificari, ut exceptiones, si casus ferat, proponere 
valeant: idem servari debet si forte fiat eorundem substitutio. 

Art. 27. — § 1. Exceptio incompetentiae relativae proponenda et cogno- 
scenda est ante litis contestationem (cfr. can. 1628 § 1). Exceptio autem 
incompetentiae absolutae tribunalis a partibus opponi potest in quovis 
statu et gradu causae (cfr. can. 1628 § 2). 

§ 2. Tribunal quovis in stadio causae se absolute incompetens agno- 
scens, swam incompetentiam declarare tenetur (can. 1611). 

§ 3. Exceptiones suspicionis proponendae et cognoscendae sunt ante 
litis contestationem, nisi postea primum emerserint, aut pars iureiurando 
affirmet eas tunc tantum sibi innotuisse (cfr. can. 1628 § 1). 

Art. 28. - § 1. In casu exceptionis de incompetentia relativa, si tribu- 
nal se competens pronuntiet, eius decisio non admittit appellationem. 

§ 2. Quod si tribunal se incompetens declaret, pars, quae se gravatam 
reputat, potest intra decem dierum spatium appellationem ad superiue 
tribunal interponere (can. 1610 §§ 2, 3). 

Art. 29. - Contra tribunalis decisionem, quae incompetentiam abso- 
lutam admittat aut reiiciat, datur appellatio intra decem dies ad superius 
tribunal. 

Art. 30. - § 1. Iudices cognoscendam ne suscipiant causam, in qua 
ratione consanguinitatis vel affinitatis in quolibet gradu lineae rectae 
et in primo et secundo gradu lineae collateralis, vel ratione tutelae vel 
curatelae, intimae vitae consuetudinis, magnae simultatis, vel lucri 
faciendi aut damni vitandi, aliquid ipsorum intersit, vel in qua antea 
advocatum aut procuratorem egerint. 

§ 2. In iisdem rerum adiunctis ab officio suo abstinere debent iustitiae 
promotor et defensor vinculi (can. 1613). 

Art. 31. — § 1. Cum iudex a parte recusatur ut suspectus, haec exceptio, 
si proponatur contra collegium vel maiorem delegatorum indicum partem, 
definienda est a delegante; si contra unum vel alterum ex pluribus iudi- 
cibus delegatis, etsi collegii praesidem, a ceteris iudicibus delegatis et 
non suspectis; si contra officialem, ab Episcopo; si contra auditorem, ab 
é€o qui illum designavit (cfr. can. 1614 § 1). 

§ 2. Si ipsemet Ordinarius sit iudex et contra ipsum exceptio suspi- 
cionis opponatur, vel abstineat a iudicando vel quaestionem suspicionis 
definiendam committat iudici immediate superiori (can. 1614 § 2), seu 
iudici appellationis. 

§ 3. Si exceptio suspicionis opponatur contra promotorem iustitiae, 
defensorem vinculi aut alios tribunalis administros, de hac exceptiond 
videt tribunalis praeses (can, 1614 § 3). 

Art. 32. — Si quis iudicum vel etiam omnes iudices, qui tribunal col- 
legiale constituunt, suspecti declarentur, personae mutari debent, non 
vero iudicii gradus (cfr. can. 1615 § 1). 

§ 2. Ordinarii autem est in locum iudicum qui suspecti declarati sunt, 
alios a suspicione immunes subrogare (can. 1615 § 2). 

§ 3. Quod si ipsemet Ordinarius declaratus fuerit suspectus, idem pe-* 
ragat iudexr immediate superior (can. 1615 § 3), seu iudex appella- 
tionis. 

Art. 33. - Exceptio suspicionis expeditissime definienda est, auditis 
partibus, promotore iustitiae, si intersit, et vinculi defensore, nee in 
ipsos suspicio cadat (cfr. can. 1616), exclusa appellatione ad normam 
can. 1880 n. 7. 

TITULUS III 
De iure accusandi matrimonium 


Art. 34. - Tribunal collegiale nullam causam matrimonialem cogno- 
scere vel definire potest, nisi regularis accusatio vel iure facta petitio 
praecesserit (can. 1970). 

Art. 35. - § 1. Habiles ad accusandum sunt: 

1° Coniuges, nisi ipsi fuerint impedimenti causa; 

2° Promotor iustitiae, in impedimentis natura sua publicis, iure 
proprio (Comm. Pont. 17 Iulii 1933 ad IV) et absque praevia denuntia- 
tione; praevia autem denuntiatione in aliis impedimentis, si iure actionem 
instituendi ad obtinendam declarationem nullitatis sui matrimonii denun- | 
cians careat, salvo tamen praescripto art. 38 et 39. 

§ 2. Reliqui omnes, etsi consanguinei, non habent ius accusandi matri~ 
monium, sed tantum nullitatem matrimonii Ordinario vel promotori iusti- 
tiae denuntiandi (cfr. can. 1971). 

§ 3. Itidem actoris partes agere nequeunt in causis matrimonialibus 
acatholici sive baptizati sive non baptizati; si quidem autem speciales 
occurrant rationes ad eosdem admittendos, recurrendum est in singulis 
casibus ad 8S. C. S. Officii (cfr. responsionem S. C. 8S. O., diei 27 ianua- 
rii 1928). 

Art. 36. - Iis in dioecesibus in quibus officia promotoris iustitiae et 
vinculi defensoris eadem in persona cumulantur (cfr. can. 1588), si causa 
a promotore iustitiae instituatur, alia persona in vinculi defensorem — 
deputanda erit. 

Art. 37. - § 1. Coniux inhabilis est ad accusandum matrimonium, si 
fuit ipse causa culpabilis sive impedimenti sive nullitatis matrimonii. 

§ 2. Qui causam impedimenti honestam et licitam apposuit, habilis est 
ad accusandum matrimonium. 

§ 3. Habilis est ad accusandum matrimonium coniux qui metum aut 
coactionem passus est. 

§ 4. Qui inhabilis est ad accusandum suum matrimonium, denunciare 
potest eiusdem matrimonii nullitatem vel Ordinario vel promotori iusti- 
tiae tribunalis competentis (cfr. can. 1971 § 2 et Comm. Pont., 12 Martii 
1929; 17 Febr. 1930 et 17 Iulii 1933, ad I, II, III). 

Art. 38. — § 1. Ubi agitur de denuntiatione nullitatis a coniuge vel 
coniugibus facta, quia alteruter vel ambo 

a) positivo voluntatis actu excluserunt matrimonium ipsum, aut 

omne ius ad coniugalem actum, aut essentialem aliquam matrimonii pro- 
prietatem; vel 

b) condicionem apposuere contra matrimonii substantiam, 
promotor iustitiae matrimonium ne accuset, sed coniugem vel coniuges 
pro viribus moneat ut suae conscientiae consulant, et, si fieri possit, 
causam impedimenti auferant, e. g. per novum consensum rite prae- 
standum. 

§ 2. Si tamen matrimonii adserta nullitas publica evaserit et scan- 
dalum revera adsit, denuncians autem resipiscentiae signa, Ordinarii 
iudicio, revera dederit; itemque denunciata nullitatis causa argumentis 
nitatur, sive in facto sive in iure, ita certis et validis, ut probabilis 
omnino sit ipsius matrimonii nullitas, tunc promotori iustitiae ius et 
officium est denunciatum matrimonium rite accusandi. 

Art. 39. — Si vero matrimonii nullitas a coniuge vel a coniugibus de- 
nunciatur, qui causa culpabilis fuerint sive impedimenti sive nullitatis 
' matrimonii, exceptis casibus de quibus in art. praecedenti, promotor 
iustitiae accusationem ne instituat, nisi haec tria concurrant : 

a) de impedimento agatur quod publicum evaserit, quodque argu- 
mentis nitatur, sive in facto sive in iure, ita certis et validis, ut de 
eiusdem impedimenti exsistentia et vi serio dubitari non possit; 

b) bonum publicum, scandali nempe amotio, Ordinarii iudicio, id 
revera postulet; 

c) fieri nequeat ut, ¢essato impedimento, matrimonium rite ineatur. 

Art. 40. - Ordinarius, etsi nullitatis denunciatio sibi facta fuerit, accu- 
sationem numquam ipse instituat, sed rem deferat promotori iustitiae 
sui tribunalis, qui iuxta superius dicta procedat. 

Art. 41. - § 1. Denunciationes scripto exhibitae, quarum auctores 
personaliter interrogari nequeant, ut sufficiens causa instituendi proces- 
sus, in peculiaribus tantum rerum adiunctis, Ordinarii iudicio, haberi 
possunt; praehabitis tamen opportunis aptisque investigationibus. 

§ 2. Nulla ratio habenda est tum denunciationum anonymarum, nisi 
positivas et graves facti probationes indicent, tum denunciationum non 
anonymarum, quando ius accusandi coniugibus competit, neque de impe- 
dimentis agitur natura sua publicis (cfr. art. 35 § 1, n. 2). 

§ 3. Si quae denunciatio ab aliis facta probationes contineat, ex quibus 
matrimonii nullitas probabilis appareat, Ordinarii vel promotoris iusti- 
tiae erit investigare, interrogatis caute et secreto denunciatoribus, utrum 
locus sit accusationi eg officio, ad normam art. 38 et 39, an vero dispen- 
sationi ad matrimonium revalidandum. 

§ 4. Promotoris iustitiae est ab accusatione recedere si postea sibi 

constiterit, factam accusationem sustineri non posse vel in iure vel 
in facto. 

Art. 42. - Matrimonium, quod, utroque coniuge vivente, non fuerit 
accusatum, post mortem alterutrius vel utriusque coniugis ita praesu- 
mitur validum fuisse, ut contra hanc praesumptionem non admittatur 
probatio, nisi incidenter oriatur quaestio (can, 1972). 


TITULUS IV 
De procuratoribus et advocatis 


Art. 43. — § 1. Quamvis pars per seipsam agere et respondere possit in 
iudicio, expedit tamen ut habeat advocatum, vel a se electum vel a prae- 
side datum, iuxta normas quae sequuntur. 

§ 2. Praeses, audito iudicum collegio, potest etiam alium advocatum 
designare, si casus ferat, veluti in casibus negligentiae advocati a parte 
delecti (cfr. can. 1655 § 2). 

§ 3. Si uterque coniux nullitatis declarationem petat, sufficit si alte- 
ruter advocatum constituat, nisi altera pars suum meen constituere 
velit, aut praeses id opportunum duxerit. 

§ 4. Pars conventa, quae matrimonii nullitatem oppugnet, constituere 
potest advocatum, quamvis adsit vinculi defensor qui pro vinculo cer- 
tare debet, cui ipsa pars argumenta et probationes suppeditare valet. 

Art. 44. - § 1. Pars constituere quoque potest procuratorem ab advo- 
cato distinctum. 

§ 2. Procuratoris est, partem repraesentare, libellos aut recursus: 
cuiuscumque generis tribunali exhibere; quae vero spectant ad defen- 
sionem semper advocato reservantur. 

Art. 45. — Licet actor vel conventus procuratorem aut advocatum 
constituerit, semper tamen tenetur in iudicio ipsemet adesse ad prae- 
scriptum iuris vel iudicis (can. 1647). 

Art. 46. - Causa a promotore iustitiae instituta ad normam artt. 35 
§ 1 n. 2, 38 et 39, coniux, cui ius non est accusandi matrimonium, advo- 
catum sibi constituere potest; sed, promotore iustitiae accusationem re- 
vocante vel a lata sententia non appellante, advocati eiusdem officium 
cessat. 

Art. 47. -§ 1. Unicum quisque potest eligere procuratorem, qui nequit 
alium sibimet substituere, nisi expressa facultas eidem facta fuerit 
(can. 1656 § 1). 

§ 2. Quod si, iusta causa suadente et annuente praeside, plures ab 

eodem deputentur, hi ita constituantur, ut detur inter ipsos locus prae- 
ventioni (can. 1656 § 2). 

§ 3. Advocati, firmo art. 46, plures simul constitui queunt (can. 
1656 § 3). 

§ 4. Procurator, nisi aliud praeses indulgeat ob peculiaria adiuncta, 
in ipsa civitate ubi est tribunal, vel in loco propinquo, residere debet. 

Art. 48. - § 1. Procurator et advocatus esse debent catholici, aetate 
maiores et honestate ac religionis fama praestantes; acatholicus non 
admittatur nisi per exceptionem et ex necessitate (cfr. can. 1657 § 1). 

§ 2. Advocatus sit oportet praeterea doctor saltem in iure canonico 
(cfr. can. 1657 § 2) et per triennium tirocinium laudabiliter exercuerit; 
quod valde optandum est ut fecerit apud Tribunal S. R. Rotae. 

§ 3. Procurator sit oportet in iure canonico saltem prolyta et per 
annum tirocinium, de quo in § 2, laudabiliter expleverit. 

§ 4. Procurator et advocatus, ut ad sua munera exercenda admittan- 
tur, indigent approbatione Ordinarii, quae aut generalis sit ad omnes 
causas, aut specialis pro certa causa (cfr. can. 1658 § 2). Advocati autem 
S. Consistorii vel in albo S. R. Rotae admissi hac approbatione non indi- 
gent, cum ius habeant patrocinium exercendi in quibuslibet dioecesanis 
tribunalibus, nisi Episcopus gravi de causa eos prohibuerit, quo in casu 
datur recursus ad S. C. de disciplina Sacramentorum. 

Art. 49. —- § 1. Procurator a praeside ne admittatur nisi prius apud 
tribunal deposuerit speciale mandatum ad lites scriptum, etiam in calce 
libelli vel citationis, mandantis subscriptione munitum, et locum, diem, 
mensem et annum referens, dummodo subscriptio a parocho vel a Curia 
recognita sit (cfr. can. 1659 § 1). 

§ 2. Quod si mandans scribere nesciat, hoc ipsum ex scriptura constet 
necesse est, et parochus vel notarius Curiae vel duo testes, quorum sub- 
scriptiones sint a parocho vel a Curia recognitae, loco mandantis, man- 
datum subsignent (cfr. can. 1659 § 2). 

§ 3. Mandatum procuratoris asservari debet in actis causae (can. 1660). 

§ 4. Advocatus, ut causae patrocinium suscipiat, habeat necesse est 
a parte vel a praeside (cfr. art. 43) commissionem ad instar mandati 
procuratorii, de qua in actis constare debet (can. 1661). 

Art. 50. — Nisi speciale mandatum habuerit, procurator non potest 
renuntiare actioni, instantiae vel actis iudicialibus, et generatim ea 
agere pro quibus ius requirit mandatum speciale (cfr. can. 1662). 

Art. 51. - Tum procurator tum advocatus possunt a tribunali, dato 
decreto, repelli, sive ex officio sive ad instantiam partis, iusta tamen et 
gravi de causa (cfr. can, 1663), salvo iure recursus ad Episcopum. 

Art. 52. - § 1. Advocati et procuratores possunt ab eo, a quo constituti 
sunt, removeri, salva obligatione solvendi honoraria ipsis debita; verum 
ut remotio effectum sortiatur, necesse est ut ipsis intimetur, et, si lis 
iam contestata fuerit, praeses et adversa pars certiores facti sint de 
remotione (can. 1664 § 1). 

§ 2. Mandatum exspirat causa per sententiam definitivam decisa, salvo 
iure et officio interponendae appellationis inter decendium, nisi mandans 
renuat (cfr. can. 1664 § 2). 

Art. 53. -— § 1. Episcopi est publici iuris facere indicem seu album, 
in quo adnotentur advocati et procuratores apud suum tribunal ad- 
missi. In albo expressa mentio fiat de iure, quod habent ad normam 
art. 48 § 4, patrocinium exercendi, tum advocati S. Consistorii, tum 
advocati a S. R. Rota approbati. 

§ 2. Advocati in albo inscripti tenentur, de mandato praesidis tribu- 
nalis, gratuitum patrocinium, aut gratuitam assistentiam praebere iis 
quibus hoc beneficium tribunal concesserit (cfr. artt. 237-240). 

Art. 54. - Advocati et procuratores vetantur : 

1° sibi de immodico emolumento pacisci: quod si fecerint, pactio 
nulla est et poenae imponendae erunt, de quibus in can. 1665 § 2} 

2° ob dona, pollicitationes aliamve causam prodere officium, sub 
poenis, de quibus in can. 1666; 

3° renunciare mandato, lite pendente, sine iusta causa a praeside 
probanda. 


TITULUS V 
De libello causae introductorio 


Art. 55. - § 1. Illi tantum causam de nullitate matrimonii introducere 
possunt, qui accusandi matrimonium iure pollent, ad normam regula- 
rum, quae in Titulo III traditae sunt. 

§ 2. Qui matrimonium accusare vult, debet libellum competenti tri- 
bunali exhibere, in quo obiectum controversiae proponatur et ministe- 
rium iudicis expostuletur ad matrimonii nullitatem declarandam (cfr. 
can, 1706). 

Art. 56. - Si actor scribere nesciat, aut legitime impediatur quominus 
libellum exhibeat, potest oretenus suam petitionem coram tribunali pro- 
ponere. Quo in casu officialis actuarium iubeat actum in scriptis redigere; 
scriptum vero legendum est actori et ab eo probandum signo crucis per 
se apposito in testimonium approbationis, de cuius signi sensu notarius 
testetur (cfr. can. 1707 §§ 1, 3). 

Art. 57. — Libellus ita conficiendus est : 

1° exprimatur tribunal coram quo causa erit introducenda, v. g. 
coram tribunali ordinario ecclesiastico dioecesis N.; 

2° indicetur petitio; nempe ut matrimonium declaretur nullum, et 
quidem ob hoc vel illud caput, ex gr. ob impotentiam, ob metum ete., 
vel ob plura, si plura sint nullitatis capita; 

3° exponatur, generatim saltem, quo iure innititur actor ad com- 
probanda ea quae allegantur et asseruntur. Non est necesse, nec expedit, 
ut conficiatur accurata et longa argumentorum enucleatio, nam haec 
pertinent ad probationis et defensionis periodos; sufficit ut appareat 
haud temere fuisse petitionem exhibitam; 

4° afferri etiam debent ea quae pertinent ad partium domicilium 
vel quasi-domicilium, nec non ad actualem earundem commorationem, 
ita ut tribunal videre possit de propria competentia; 

5° libellus debet subscribi ab actore vel, si iam fuerit nominatus, ab 
eius procuratore, salvo praescripto art. 56, appositis die, mense et anno, 
necnon loco in quo actor vel eius procurator habitant aut residere se 
dixerint, actorum recipiendorum gratia (cfr. can. 1708). 

Art. 58. — Officialis curare debet ut constet de personae, quae matri- 
monium accusat, identitate, iuxta Instructionem huius 8S. C. diei 27 
Martii 1929 (vide App. I). 

Art. 59. - Si proponatur probatio per instrwmenta seu documenta, 
haec una cum libello tradantur, quantum fieri potest; si per testes, eorum 
nomina et domicilium indicentur (cfr. can. 1761 § 1), designatis urbe, via 
et numero domus, et si per praesumptiones, indicentur saltem in genere 
facta seu indicia, unde illae eruuntur, Nihil tamen impedit quominus 
actor ulteriores probationes in iudicii cursu afferat. 

Art. 60. — Libello addantur mandatum procuratoris (si non fuerit 
iam traditum), commissio advocati ad instar mandati procuratorii et 
exemplar authenticum celebrati matrimonii integre transcriptum. 


TITULUS VI. 
De libelli admissione vel reiectione 


Art. 61. - Tribunal, postquam viderit et rem esse suae competentiae 
et actori legitimam personam esse standi in iudicio, debet quantocius 
libellum aut admittere aut reiicere, adiectis in hoc altero casu reiectionis 
causis (can. 1709 § 1). 

Art. 62. — Si tribunalis collegialis decreto libellus reiectus fuerit ob 
vitia quae emendari possunt, actor novum libellum rite confectum potest 


4 


Sacra Congregatio de disciplina Sacramentorum 327 


eidem tribunali denuo exhibere; quod si tribunal emendatum libellum 
reiecerit, novae reiectionis rationes exponere debet (can. 1709 § 2). 

Art. 63. - Libello acceptato, tribunal, instante promotore iustitiae 
vel ex officio, coniugum separationem, si adhuc forte convivant, et grave 
scandalum, Ordinarii iudicio, adsit, indicere debet. 

Art. 64. — Si factum, quo accusatio nititur, licet undequaque verum, 
matrimonio tamen irritando impar omnino foret, vel, quamvis factum 
matrimonium foret quidem irritaturum, assertionis vero falsitas sit in 
aperto, libellus decreto tribunalis collegialis reiiciatur. 

Art. 65. — § 1. Quod si impedimentum in ius adductum tale sit, ut, 
quomodocumgue veritas rei se habeat, consensus coniugis suflficiat ad 
illud removendum, officialis rem deferat Ordinario qui, pro sua conscien- 
tia et pro rerum et personarum adiunctis, parocho coniugum aliive sacer- 
doti iniungat, ut admonitionibus opportunis partem matrimonium impu-— 
gnantem inducat ad iMud, consensus renovatione, convalidandum. 

§ 2. Si coniux convalidationi consentiat, Ordinarius dispensationem, 
qua opus sit, ipse, si poterit, tribuet, vel a S. Sede obtinebit, satagens 
ut convalidatio peragatur remoto omni scandalo aut rumore. 

Art. 66. — § 1. Adversus libelli reiectionem integrum semper est parti 
intra tempus utile decem dierum recursum interponere ad superius tri- 
bunal; a quo, auditis parte et vinculi defensore, quaestio reiectionis 
expeditissime definienda est (can. 1709 § 3), exclusa appellatione ad 
normam canonis 1880 n. 7. 

§ 2. Si tribunal superius libellum admittat, causa remittenda est pro 
eius definitione ad tribunal a quo. 

Art. 67. — Si tribunal continuo mense ab exhibito libello decretum non 
ediderit quo libellum admittit vel reiicit ad normam art. 61, pars cuius 
enterest instare potest ut tribunal suo munere fungatur; quod si nihilo- 
minus tribunal sileat, lapsis quinque diebus a facta instantia, poterit 
recursum ad Ordinarium loci, si ipse iudex non sit, vel ad superius 
tribunal interponere ut vel iudices ad definiendam causam adigantur, 
vel alii iudices in eorum locum suwbrogentur (can. 1710). 


TITULUS VII 
De officio iudicum et tribunalis ministrorum post causam 
per libelli acceptationem rite introductam 


Art. 68. — § 1. Praesidis officium est: dirigendi processum et decer- 
nendi quae pro iustitiae administratione in causa necessaria sunt (art. 14 
§ 2); designandi relatorem seu ponentem causae (art. 22); cognoscendi 

exceptionem suspicionis contra tribunalis administros (art. 31 § 3); prae- 
cipiendi ut in nonnullis casibus defensio typis imprimatur una cum 
documentis principalibus (art. 179 § 2); moderandi nimiam defensionum 
extensionem, nisi de hoc peculiari tribunalis lege sit cautum (art. 182); 
constituendi diem et horam, quibus iudices ad deliberandum de senten- 
tia proferenda conveniant (art. 185); ducendi moderatam discussionem 
ad rem habendam (art. 198 § 3), et omnes iudicio assistentes. qui a reve- 
rentia et obedientia tribunali debita graviter desciverint, ad officium 
reducendi (cfr. can. 1640 § 2). 

§ 2. Idem insuper potest, nisi collegium aliquid sibi reservaverit : litis 
contestationem peragere, terminos statuere ad probationes afferendas 
atque ad defensiones exhibendas, testes inobedientes coércere et, si casus 
ferat, mulctare, probationes admittere ante litis contestationem in ca- 
sibus de quibus in canone 1730, testium indemnitatem atque impensas 
taxare, peritos eligere, eorum iusiurandum excipere, necnon expensas 
atque honoraria definire, exhibitionem documentorum imponere, desi- 
gnare advocatum eg officio, declarare litem contestatam, causam con- 
clusam, instantiam peremptam esse aut eidem renuntiatum etc. 

§ 3. Praeses quoque potest, nisi adsit instructor ad normam art. 23, 
ea peragere quae ad causae instructionem pertinent. 

Art. 69. - Adversus actus praesidis vel instructoris recursus patet ad 
collegium, cuius est decretum vel sententiam interlocutoriam edere, 
audito vinculi defensore,et, si adsit, promotore iustitiae (cfr. Tit. XI). 

Art. 70. - § 1. Defensoris vinculi est: 

1° Examini partium, testium et peritorum adesse; exhibere iudici 
interrogatoria clausa et obsignata, in actu examinis a iudice aperienda, 
et partibus aut testibus proponenda; novas interrogationes, ab examine 
emergentes, iudici suggerere; 

2 Articulos a partibus propositos perpendere, eisque, quatenus 
opus sit, contradicere; documenta a partibus exhibita recognoscere; 

3° Animadversiones contra matrimonii nullitatem ac probationes 
pro validitate matrimonii scribere et allegare, eaque omnia deducere, 
quae ad matrimonium tuendum utilia censuerit (can. 1968). 

§ 2. Defensor vinculi curet ut interrogatoria proponantur omnino 
recte concinnata, quaeque ad rem faciant, attento nullitatis capite de 
quo agitur, facta eidem facultate articulos a patronis propositos refor- 
mandi, quod facere non omittat praesertim si suggestivi videantur, ita 
tamen ne supprimat quae necessaria et opportuna sint ad plenam rei 
veritatem dignoscendam; documenta, a partibus exhibita, recognoscat, 
aliaque, si opus sit, ex officio expetat. 

Art. 71. - § 1. Defensori vinculi ius esto: 

1° Semper et quolibet causae momento acta processus, etsi nondum 
publicati, invisere; novos terminos ad scripta perficienda flagitare, pru- 
denti praesidis arbitrio prorogandos; 

2° De omnibus probationibus vel allegationibus ita certiorem fieri, 
ut contradicendi facultate uti possit; 
| 3° Petere ut alii testes inducantur vel iidem iterum examini subii- 
ciantur, processu etiam absoluto vel publicato, novasque animadver- 
siones edere; 

4° Exigere ut alia acta, quae ipse suggesserit, conficiantur, nisi 
tribunal unanimi suffragio dissentiat (can. 1969). 

§ 2. Quando promotor iustitiae matrimonium accusat, ipse quoque 
proponere debet vinculi defensori articulos pro interrogatoriis defe- 
rendis partibus, testibus ac peritis. Horum articulorum necessariam 
rationem habere debet vinculi defensor, dempta ei facultate variandi, 
in conficiendis articulis seu positionibus ad normam art. 70 § 1 nn. 1, 2, 
quae sunt dein clausa instructori tradenda. 

Art. 72. - Defensor vinculi potest, et, si casus ferat, id facere ne 
omittat, opportunas exquirere notitias, praesertim a vinculi defensore 
illius dioecesis ubi matrimonium initum fuit, itemque exquirere a paro- 
cho, cui ius assistendi matrimonio fuit, authenticum exemplar investi- 
gationum ante matrimonii celebrationem peractarum, et interrogatio- 
num quas hic, ad normam iuris, nupturientibus detulit. 

Art. 73. — Actuarii est omnia diligenter et fideliter conscribere; acta 
caute, ordinate et religiose colligere et servare; curare ne acta, praecipue 
secreto custodienda, ad extraneos deveniant; de omnibus fidem facere et 
omnia cum praeside subsignare; rite digestum habere librum causarum, 
seu protocollum; positiones conficere; adstare quoties iusiurandum de 
iure praestatur; citationes subscribere easque, denunciatas, adnotare; 
interesse processus instructioni ac disputationi; fidelitatem exemplarium 
cum autographo declarare; rescripta, decreta, decisiones curare, ut ad 
exsecutionem mandentur; partem sententiae dispositivam partibus signi- 
ficare; sententiarum autographa subsignare et de earum exemplaribus 


fidem facere. 

TITULUS VIII 
De citatione necnon de litis contestatione et contumacia 


Art. 74. - § 1. Libello vel orali petitione admissa, locus est vocationi 
in ius seu citationi alterius partis (can. 1711 § 1) nec non defensoris vin- 
culi ad litem contestandam : quae, instante actore, vel etiam ez officio, 
fieri potest. 

§ 2. Quod si partes litigantes sponte coram iudice se sistant ad causam 
agendam, opus non est citatione, sed actuarius significet in actis partes 
sponte sua iudicio adfuisse (can. 1711 § 2). 

§ 3. Citatio debet etiam actori denunciari ut, statuta die et hora, ipse 
quoque coram iudice se sistat (cfr. can. 1712 § 3). 

§ 4. Si reus vel actor procuratorem legitime constituerit, ad normam 
art. 44 § 1, citatio procuratori fieri potest; itidem et advocato, qui, procu- 
ratoris defectu, eius impleat partes. 

Art. 75. — Si causa instituatur agente ex officio promotore iustitiae, 
ambo coniuges citandi sunt. 

Art. 76. — § 1. Citatio denuntietur per schedam, quae praeceptum iudi- 
cis parti conventae factum ad comparendum exprimat, id est a quo 
iudice, ob quam causam saltem verbis generalibus indicatam, quo actore, 
reus, nomine et cognomine rite designatus, conveniatur; necnon locum, 
et tempus, idest annum, mensem, diem et horam ad comparendum prae- 
fixam perspicue indicet, 

§ 2. Citatio, sigillo tribunalis munita, subscribenda est a praeside 
vel ab eius auditore et a notario (can. 1715). 

Art. 77. — Si pars conventa rationis usu sit destituta, vel minus firmae 
mentis, citatio tutori vel curatori denuncianda est. 

Art. 78. - § 1. Ubi tutor vel curator a civili auctoritate constitutus 
adest, hic ordinarie admittatur, nisi peculiares rationes Ordinario aliud 
suadeant (cfr. can. 1651). 

§ 2. Si tutor vel curator non est a civili auctoritate constitutus, vel, 
etsi constitutus, ab Ordinario non fuit admissus, eiusdem Ordinarii erit 
eum designare. 

§$ 3. In curatore constituendo ab Ordinario procedendum est iuris 
ordine servato, audita altera parte, necnon vinculi defensore. 

Art. 79. — § 1. Citationis scheda, si fieri poterit, per Curiae cursorem 
tradenda est ipsi convento ubicumque is invenitur. 

§ 2. Ad hoc cursor etiam fines alterius dioecesis ingredi potest, st 
praeses id expedire censuerit et eidem cursori mandaverit. 

§ 3. Si cursor personam conventam non invenerit in loco ubi commo- 
ratur, relinquere poterit citatoriam schedam alicui de eius familia aut 
famulatu, si hic eam recipere paratus sit ac spondeat se reo convento, 
quamprimum schedam acceptam traditurum; (quo in casu optandum est 
ut scheda tradatur clausa) sin minus eam ad praesidem referat, ut trans- 
mittatur ad normam can. 1719, 1720 (can. 1717; cfr. artt. 80, 83). 

Art. 80. — Si ob distantiam vel aliam causam difficulter per cursorem 
tradi possit reo convento scheda citatoria, poterit iussu praesidis trans- 
mitti per tabellarios publicos, dummodo commendata et cum syngrapha 
receptionis, vel alio modo qui secundum locorum leges et conditiones 
tutissimus sit (can. 1719). 

Art. 81. - § 1. Cursor schedam traditam subsignet, die et hora tra- 
ditionis adnotata, et tribunali relationem scriptam faciat de persona 
cui traditio facta est. Curet etiam ut schedae acceptilatio, si fieri potest, 
a citato subsignetur (cfr. can. 1721 §§ 1, 2). 

§ 2. Quod si citatus receptionem schedae recuset, eam cursor tribunali 
remittat, a se subsignatam, die, hora et causa recusationis adnotata 
(cfr. can. 1721 § 4). 

Art. 82. — Qui citationem recipere recuset, legitime citatus habetur 
(cfr. can. 1718). 

Art. 83. - Quoties, diligenti inquisitione peracta, adhuc ignoretur 
ubi degat pars citanda, sive reus sit sive etiam ipse actor, locus est 
citationi per edictum, quae fit affigendo per cursorem ad fores Curiae 
schedam citationis ad modum edicti, per tempus prudenti praesidis 
arbitrio determinandum, et in aliqua publica ephemeride inserendo; 
quodsi utrumgue fieri nequeat, alterutrum sufficit (cfr. can. 1720). 

Art. 84. — Si scheda citatoria non referat quae in art. 76 praescribun- 
tur aut non fuerit legitime intimata, nullius momenti sunt tum citatio 
tum acta processus (can. 1723). 

Art. 85. - Cum citatio legitime peracta fuerit, res desinit esse integra, 
firmatur tribunalis iurisdictio et lis pendere incipit (cfr. can. 1725 
nn. 1, 2 et 5). 

Art, 86. - Quaelibet citatio est peremptoria (can. 1714). Praesidis 
autem arbitrio relinquitur eam iterare, praesertim si ex rationabili causa 
dubitandum sit utrum citatio pervenerit ad manus citati mecne. 

Art. 87. — Obiectum seu materia iudicii constituitur ipsa litis conte- 
statione, seu formali conventi contradictione petitioni actoris, facta 
animo litigandi coram iudice (can. 1726). 

Art. 88. - Contestatio fit per dubii concordationem coram praeside et 

semper discutiendum erit dubium: an constet de matrimonii nullitate, 
ob caput vel capita recensita, in casu. 

Art. 89. - § 1. Reo citato et neque per se neque per legitimum procura- 
torem comparente, et aliam quam incompetentiae excusationem allegante, 
praeses de eadem admittenda vel reiicienda, audito vinculi defensore, 
iudicabit, et decisionem parti non comparenti denuntiabit scripto, ad 
normam art. 79 et seqq., praefixo termino peremptorio ad comparendum, 
si praeses ipse excusationem non admiserit. 

§ 2. Si reus primo citatus siluerit, aut denuntiationi praedictae non 
responderit intra praefixum tempus, praeses, postquam legitime consti- 
terit citationem ad eum pervenisse, nec ullam non comparendi legitimam 
causam fuisse allatam, eum, audito vinculi defensore, declarabit contu- 
macem; et, declaratione contumaciae in actis relata, dubium statuatur, 
actore postulante. 

§ 3. Dubium statim parti contumaci notum fiat, ut quas velit possit 
proponere exceptiones et a contumacia se purgare. 

§ 4. Si reus, vel personaliter vel per epistulam, declaraverit sese remit- 
tere iustitiae tribunalis, dubii concordatio fiat eidemque significetur, ut 
in paragrapho praecedenti. 

Art. 90. - Contumacia in quovis litis momento usque ad sententiae 
definitionem purgari potest. Purgata autem contumacia, pars contu- 
max, nisi velit causam in eo statu acceptare ad quem pervenerit, expen- 
sas alteri parti reficere debet. 

Art. 91. - § 1. Si actor, ad litem contestandam, neque per se, neque 
per legitimum procuratorem comparuerit, iterum, instante convento, 
cum comminatione contumaciae citandus est: quod si nec altera vice 
comparuerit, nisi reus instet pro matrimonii nullitate, causa a praeside 
deserta declarabitur (cfr. cann. 1849, 1850 § 1). 

§ 2. Permittitur tamen iustitiae promotori instantiam facere suam, 
eamque prosequi quoties publicum bonum, scandali nempe amotio, id, 
Episcopi iudicio, postulare videatur (cfr, 1850 § 2). 

Art. 92. - § 1. Dubiorum formula, vel partibus consentientibus, semper 
a@ praeside probanda est (cfr. can. 1729 § 2). 

§ 2. Partibus de dubiorum formula dissentientibus, collegium ez of- 
ficio formulam praefiniet (cfr. can. 1729 § 3). 

TITULUS IX 
De probationibus 


Art. 93. - Non indigent probatione: 
1° Facta notoria, ad normam can. 2197 nn. 2, 3; 
2° Quae ab ipsa lege praesumuntur (can. 1747 nn. 1, 2). 

Art. 94.-Onus probandi incumbit ei qui asserit (can. 1748 § 1). 

Art. 95.-§ 1. Probationes, quae ad moras iudicio nectendas postulari 
videantur, praeses ne admittat. 

§ 2. Si probationes petantur, quae processus evolutionem nimis protra- 
hant, ut examen testis longe dissiti, aut cuius domicilium nescitur, vel 
cognitio documenti quod cito haberi non potest, praesidis est, auditis 
partibus et vinculi defensore, perpendere utrum requisitae probationes 
admittendae sint: eas tamen admittat, si necessariae videantur, et 
ceterae deficiant aut satis non sint (cfr. can. 1749); quod si renuat, 
patet recursus ad collegium. 


Caput I 
Generalia de probationibus 


Art. 96. — § 1. Antequam praeses vel instructor vel auditor — (quae 
quidem personae hic et in sequentibus articulis huius tituli indiscrimi- 
natim accipiuntur) — procedat ad examen cuiuspiam in ius vocati, sive 
partis sive testis sive periti, exquirat ab eo iusiurandum de veritate tota 
et sola dicenda, tacto sacro Evangeliorum libro, vel, si de sacerdote 
agatur, tacto pectore. Quod si citatus suas attestationes sub iureiurando 
reddere renuat, et instructor censeat eas fore utiles ad veritatem dete- 
gendam, potest easdem excipere, facta tamen in actis mentione de iuris- 
iurandi recusatione, eiusque causa. 

§ 2. Iusiurandum praestituros instructor, prout casus ferat, commo- 
nefaciat de iurisiurandi sanctitate, deque gravissimo delicto periurii, 
necnon, quatenus prudentia id suadeat, de poenis, praesertim spiritua- 
libus, in periuros (cfr. can. 1743 § 3). 

Art. 97. - Nemo ad deponendum admittatur, qui propriam identitatem 
legitimo documento non comprobaverit ad normam art, 58, nisi aliunde 
instructori aut alicui ex iudicibus aut defensori vinculi aut actuario de 
eadem identitate certo constet, quod in actis referatur. 

Art. 98. — § 1. Personae autem, de quibus in canone 1770 § 2, exi- 
muntur ab obligatione examini sese subiiciendi in ipsa tribunalis sede, 
earumque examen perficitur ad normam citati canonis. 


j 
| 
| 
3 


334 Acta Apostolicae Sedis - Commentarium Oficiale 


§ 2. Pro personis quae in aliena dioecesi commorantur, ius est parti- 
bus, ipsis personis consentientibus, petendi ut ad sedem tribunalis 
accedant, 

Art. 99. — § 1. Interrogationes proponendae cuivis, sive coniugi sive 
testi sive perito, aliae sunt generales, aliae particulares seu speciales, 
idest circa obiectum causae. 

§ 2. Generales faciendae sunt omnes et singulae in depositionis initio, 
neque necessarium est easdem iterare, si quis iterum veniat ad deponen- 
dum. Eaedem ordinantur ad inquirendum de generalibus personae adiun- 
ctis, de eius origine, aetate, religione, conditione, domicilio (urbe, paroe- 
cia, via et numero domus), de necessitudine aut relationibus cum par- 
tibus in causa, praesertim an sit alterutrius consanguinea vel affinis. 

§ 3. Posteriores ordinantur ad eruendam veritatem circa factum unde 
pendere dicitur matrimonii nullitas; et varietati causarum vel impedi- 
mentorum aptandae sunt (cfr. can. 1774). 

Art. 100. — Sciscitandum est a testibus unde et quomodo ea quae asse- 
runt habeant cognita (cfr. ib.) : an nempe de visu aut propria experien- 
tia, an de auditu a videntibus, an de auditu auditus, an ex fama etc. et 
praesertim quo definito tempore. 

Art, 101. - Interrogationes, tum generales tum particulares, fiant 
semper ab instructore, non ab alio nec a defensore quidem vinculi. Instru- 
ctor autem illas interrogationes particulares prius deferat parti aut testi 
aut perito, quas sibi defensor vinculi, ad normam art. 70 § 1 m. 1, clau- 
sas tradiderit immediate ante examen. Iisdem et aliis, quas in examinis 
decursu defensor vinculi vel partes, si, annuente instructore ad normam 
art. 128, adsint, parti aut testi deferre postulaverint et ipse instructor 
admiserit, hic potest novas adiicere ew officio, quoties id necessarium 
aut utile putaverit ad veritatem eruendam vel accuratius exponendam 
(cfr. can. 1742 § 1); actuarius vero praemittat tunc in actis: e# officio, 
et addat propositam quaestionem. 

Art, 102. —- Interrogationes breves sunto, non plura simul complecten- 
tes, non captiosae, non subdolae, non suggerentes responsionem, remotae 
a cuiusvis offensione et pertinentes ad causam quae agitur (can. 1775). 
Debent insuper esse interrogandi intelligentiae accomodatae et vulgari 
sermone expressae. 

Art. 103. —- § 1. Partes, testes et periti: 

a) nunquam praemoneantur de interrogationibus, quae ipsis sunt 
deferendae; 

b) responsiones reddant semper oretenus, neque ipsis licet ex 
scripto recitare (cfr. cann. 1776 § 1-1777). 

§ 2. Partis, testis et periti responsio ex continenti redigenda est scripto 
ab actuario, non solum quod ad substantiam spectat, sed etiam, si id 
instructori videbitur necessarium vel opportunum, aut partes, testes, 
periti id postulent, quod attinet ad editi testimonii verba (cfr. can. 1778). 

Art. 104. - § 1. Parti, testi et perito, absoluto interrogatorio, debent 
legi responsiones, quas actuarius scripto redegerit, data iisdem facultate 
addendi, supprimendi, corrigendi, variandi. 

§ 2. Cum autem ipsi responderint se nihil amplius habere quod addant, 
supprimant, corrigant aut mutent, iusiurandum emittant de veritate 
dictorum et de secreto servando usque ad processus publicationem, imo 
etiam perpetuo ad normam can. 1623 § 3: deinde depositioni immediate 
subscribere iubeantur, et post eos subscribant defensor vinculi, promo- 
tor iustitiae, si adfuerit, instructor et actuarius (cfr. cann. 1769, 1780). 

Art. 105. - § 1. In conficiendis actis, seu in relatione scriptis redigenda 
de iis quae fiunt aut decernuntur in sessionibus tribunalis, lingua latina 
adhibeatur; citationes vero, iusiurandum a partibus, testibus et peritis 
praestandum, horum responsiones, necnon relationes et vota peritorum, 
lingua vernacula exprimi debent. 

§ 2. Appellatione facta ad Apostolicam Sedem, acta et documenta, 
quae lingua latina, italica aut gallica exarata non sint, in unam ex iis 
linguis authentice et fideliter vertantur, ad normam canonis 1644 § 2. 
Si ad versionem faciendam interpres foret adhibendus, is a tribunali, 
audito vinculi defensore, eligatur, eique, sicuti aliis tribunalis ministris, 
duplex iusiurandum erit deferendum, nempe de munere fideliter obeundo 
et de secreto servando. 

§ 3. Una cum versione, et firmo praescripto can. 1644 § 3, acta et. 
documenta in exemplari authentico transmittantur in fasciculum reli- 
gata et cum eorum indice; originalia autem tantum si a Tribunali 
S. Sedis requirantur et adhibitis opportunis cautelis. 

§ 4. In casu autem appellationis ad aliud tribunal superius, serventur 
praescripta can. 1644. 

§ 5. In causis in quibus pars, quae ad S. Sedem provocat, ad patro- 
cinium gratuitum iam admissa fuerit, versio actorum fit ew officio a 
tribunali coram quo acta ipsa exarata sunt. 

Art. 106. — § 1. Processus in sessiones dividitur: hine interrogatio 
partis, excussio testis vel periti, aut quilibet actus iudicialis, qui expleri 
nequeat unica sessione, completur in altera. 

§ 2. Si vero agatur de interrogatione partis, testis vel periti, prae- 
scripto articuli sequentis in singulis sessionibus standum est. 

Art, 107. - § 1. Partes, testes et periti poterunt, durante inquisitione, 

altera parte aut defensore vinculi id postulantibus, vel idipsum statuente 
tribunali ex officio, sed audito vinculi defensore, denuo ad examen vocari, 
vel circa ea, quae testati sunt, vel circa nova facta vel quaestiones ex 
processu emergentes. 

§ 2. Quoties id expostuletur a partibus, tribunalis est suo decreto, 
audito vinculi defensore, eiusmodi postulationem reiicere vel admittere : 
cauto tamen, si eam admittat, ut omnis collusionis aut corruptelae 
periculum absit (cfr. can. 1781). 

§ 3. Cum pars vel testis vel peritus iterum interrogatur, eadem ser- 
ventur, congrua congruis referendo, quae de eorum examine praescri- 
buntur. 

Art. 108. — Si cui actui processuali interveniat persona linguae loci 
ignara, et instructor linguam huius personae propriam non intelligat, 
adhibeatur interpres iuratus, ab instructore designatus, partibus et vin- 
culi defensore auditis, ut si velint legitimam contra eum exceptionem 
proponere possint. 

Art. 109. — Pro testium et peritorum citatione, ea serventur, quae de 
partium citatione in Tit. VIII constituta sunt. 


Caput II 


De partium depositione 

Art. 110. - Lite contestata, instructor partes interroget, delato ipsis 
iureiurando ad normam can. 1744, ab actore incipiendo, nisi gravis ratio 
aliud suadeat. 

Art. 111. - Iudici legitime interroganti partes respondere tenentur et 
fateri veritatem, nisi agatur de delicto ab ipsis commisso (can. 1743 § 1). 

Art. 112. — Si pars legitime interrogata respondere recuset, quanti 
facienda sit haec recusatio, iudicis est aestimare (cfr. can. 1743 § 2). 

Art. 113. - § 1. Pars, quae matrimonium accusaverit, primo inter- 
roganda est. Absoluta interrogatione, libellus parti ipsi perlegatur atque 
ab eadem quaeratur, utrum in singulis partibus eundem confirmet necne. 
Alter coniux similiter interrogetur; et dein eidem perlegatur actoris 
libellus, et interrogetur an accusationi se opponat necne. 

§ 2. Si utraque pars matrimonium accusaverit, aut pars conventa 
responderit se nihil opponere accusationi, instructor, etiam ea officio, 
caute inquirat de rationibus ob quas ambae in accusatione concordent 
aut non dissentiant. 

§ 3. Itidem, quum ex coniugum responsione oriatur collusionis suspi- 

cio, veritas subtilius perquirenda est etiam, si opus fuerit, per testes 
ex officio inducendos. 

Art. 114. - § 1. Coniux post examen invitari potest ut quaestiones, si 
quas adhuc habeat, proponat, super quibus alter coniux examinandus sit. 

§ 2. Parti, quae secundo loco interrogatur, si eius responsiones gra- 
viter discrepent a responsionibus alterius partis, instructor, ad instan- 
tiam defensoris vinculi vel etiam ez officio, proponat interrogationes ad 
diluendas difficultates et dubitationes, facta vel minus mentione coniugis 
contradicentis, prout casus ferat et prudentia suggerat. Imo, si opus sit, 
vocet iterum alterum coniugem, cui discrepantiam opponat, et, si casus 
ferat, ambo coniuges inter se conferantur. 

Art. 115. - Si actor non compareat, serventur normae in art. 91 prae- 
finitae. Reo non comparente, instructoris erit, audito defensore vinculi, 
perpendere, utrum renovanda sit citatio, an aliis modis opportunis uten- 
dum sit, veluti interventu personae amicitia coniunctae et auctoritate 
gravis, quae ad comparendum eum inducat. Quod si comparere renuat, 
collegii erit decernere utrum contumax declarandus sit, an ut frangatur 
eius resistentia poenis canonicis sit plectendus (cfr. can. 1849 coll. cum 
can. 1845). 

Art. 116. - Confessio extraiudicialis coniugis, quae adversus matri- 
monii valorem pugnet, prolata ante matrimonium contractum, vel post 
matrimonium, sed tempore non suspecto, probationis adminiculum con- 
stituit a iudice recte aestimandum. 

Art. 117. — Depositio iudicialis coniugum non est apta ad probationem 
contra valorem matrimonii constituendam, 


Caput III 
De probatione per testes 


Art. 118. - Omnes possunt esse testes, nisi expresse a iwre repellantur 
vel in totum vel ex parte (can. 1756). 
Art. 119. —- § 1. Ut non idonei repelluntur a testimonio ferendo wmpu- 
beres et mente debiles. 
§ 2. Ut suspecti: 
1° Excommunicati, periurii, infames, post sententiam declaratoriam 
vel condemnatoriam; 
2° Qui ita abiectis sunt moribus ut fide digni non habeantur; 
3° Publici gravesque partis inimici. 
§ 3. Ut incapaces: 
1° Qui partes sunt in causa, aut partium vice funguntur, veluti tutor 

in causa pupilli, iudex eiusve assistentes, advocatus aliique qui partibus 
in eadem causa assistunt vel astiterunt; 

2° Sacerdotes, quod attinet ad ea omnia quae ipsis ex confessione 
sacramentali innotuerunt, etsi a vinculi sigillo soluti sint; imo audita a 
quovis et quoquo modo occasione confessionis ne ut indicium quidem 
veritatis recipi possunt; 

3° Coniusx in causa sui coniugis, consanguineus et affinis in causa 
consanguinei vel affinis, in quolibet gradu lineae rectae et in primo 
gradu collateralis, nisi agatur de causis quae ad statum civilem aut reli- 
giosum personae spectant, cuius notitia aliunde haberi nequeat, et bonum 
publicum exigat ut habeatur (can. 1757); salvo praescripto art. 122 et 137. 

Art. 120. — Non idonei et suspecti audiri poterunt ex decreto iudicis, 
quo id expedire declaretur; sed eorum testimonium valebit tantummodo 
ut indicium et probationis adminiculum, et generatim iniurati audiantur 
(can, 1758). 

Art. 121. — § 1. Testes iudici legitime interroganti respondere et veri- 
tatem fateri debent. 

§ 2. Salvo praescripto art. 119 § 3 n. 2, ab hac obligatione eximuntur : 

1° Parochi aliique sacerdotes quod attinet ad ea quae ipsis manife- 
stata sunt ratione sacri ministerii extra sacramentalem confessionem; 
civitatum magistratus, medici, obstetrices, advocati, notarii aliique qui 
ad secretum officii etiam ratione praestiti consilii tenentur, quod attinet 
ad negotia huic secreto obnowia; nisi ab iis quorum interest secreti lege 
solvantur et deponere se posse prudenter censeant; 

2 Qui ew testificatione sua sibi vel consanguineis vel affinibus in 
quolibet gradu lineae rectae et in primo gradu lineae collateralis, infa- 
miam, periculosas vexationes, aliave mala valde gravia obventura timent. 

§ 3. Testes iudici legitime interroganti scienter falsuwm affirmantes aut 
verum occultantes puniantur ad normam can. 1743 § 3; eademque poena 
mulctentur omnes, qui testem vel peritum donis, pollicitationibus aut 
alio quovis modo inducere praesumpserint ad falsum testimoniwm dicen- 
dum aut ad veritatem occultandam (can. 1755). 

Art. 122. - In causis matrimonialibus, consanguinei et affines de 
quibus in art. 119 § 3 n. 3, habentur testes habiles in causis suorum 
propinquorum (can. 1974). 

Art. 123. — § 1. Testes induci possunt ab actore vel a reo convento 
vel a vinculi defensore, vel a promotore iustitiae, si causae intersit 
(cfr. can. 1759 §§ 1, 2). Induci vero debent ab instructore vel ab ipso col- 
legio ex officio, si quocumque modo opportunum censeatur ad probationes 
complendas (cfr. can. 1619 § 2). 

§ 2. Iudici ius et obligatio est nimiam multitudinem testium refre- 
nandi (can. 1762). Id praesertim caveatur ab instructore, dato decreto, 
quando inducuntur pro re, quae directe ad probationem non pertinet 
vel cum eadem haud necessario connexa sit: et generatim quando indu- 
cuntur ad moras nectendas vel alteri parti damnum inferendum, aut 
quando causa paucioribus sufficienter instructa habeatur. 

Art. 124. - Testes, qui sponte se exhibent ad testificandum, arbitrio 
instructoris admitti vel repelli possunt, Sunt tamen omnino repellendi 
si comparere videantur ut moras causae nectant vel iustitiae et veritati 
quoquo modo officiant (cfr. can. 1760). 

Art. 125. — § 1. Quicumque probationem per testes postulant, debent 
tribunali indicare eorum nomina, paternitatem, si opus fuerit, et domi- 
cilium cum designatione urbis, viae et numeri domus, et insuper exhibere 
positiones seu articulos super quibus testes sunt interrogandi (cfr. 
can. 1761 § 1). | 

§ 2. Positiones seu articuli, quos partes exhibuerint, vinculi defensori 
tradantur, qui, iuxta art. 70 § 1 n. 2, de iis rationem habeat in confi- 
ciendo interrogatorio testibus proponendo, aut saltem in actu examinis 
iuxta art. 101. 

Art. 126. - § 1. Testium nomina parti, cuius interest, a tribunali tem- 
pestive nota fieri debent, ut ipsa exceptionem, si velit, testis reprobato- 
riam opponere possit. 

§ 2. Si haec notificatio, gravi de causa prudenti instructoris iudicio 
aestimanda, vel instante vinculi defensore, ante testium examen non 
expediat, saltem ante testificationum publicationem facienda est (cfr. 
can. 1763). 

Art. 127. —§ 1. Testis rite citatus parere debet aut causam suae absen- 
tiae iudici notam facere. 

§ 2. Testis inobediens, qui nempe sine legitima causa non comparuit, 
aut, etsi comparuit, renuit respondere vel iusiurandum praestare vel 
attestationi subscribere, a iudice potest congruis poenis coerceri et 
insuper mulctari pro rata damwui quod ex eius inobedientia partibus. 
obveniat (can. 1766). 

§ 3. Testi, si id postulat, debetur indemnitas taxanda ad normam 
can. 1787 § 2. 

Art. 128. — Regulariter examini testium neque partes neque earum 
procuratores aut advocati assistere possunt. Fit tamen facultas per 
modum exceptionis instructori vel partes vel earum procuratores aut 
advocatos admittendi, si causae adiuncta pro suo prudenti arbitrio id 
suadere videantur. 

Art. 129. - Testium responsiones iuxta articulos propositos in actis 
a notario, dictante instructore, sed salvo praescripto art. 103 § 2, inte- 
gre et fidelissime consignandae sunt, ita nempe ut nihil praetermittatur 
quod in iudicium influere possit. Caveatur, igitur, tum excessive diffusa 
relatio, tum, praecipue, nimia brevitas, ita ut evitentur monosyllabicae 
responsiones. 

Art. 130. - § 1. Potest semper instructor, si id exigat necessitas impe- 
diendi ne gravia oriantur dissidia, neve testes gravi alicui periculo obii- 
ciantur, procuratores et advocatos iureiurando adstringere de secreto 
servando. 

§ 2. Si testis suam fecerit depositionem ea lege, ne suum nomen 
manifestetur alterutri parti vel neutri, et instructor censuerit hanc legem 
esse gravi ratione innixam, illi fas est delegare duas aut tres personas, 
quarum causa nihil intersit, omni exceptione maiores, et parti vel par- 
tibus, quantum fieri potest, non suspectas, quibus significetur testis 
nomen ut inquirant an ipse fidem mereatur. 

Art. 131. - § 1. Reprobatio testium fieri debet intra triduum post 
eorum nomina significata, nisi locorum distantia, arbitrio instructoris, 
longiorem terminum requirat. Serius facta non admittitur, nisi pars 
probet aut saltem iureiurando confirmet non antea defectum sibi inno- 
tuisse (cfr. can.1764 § 4). 

§ 2. Nisi causa reprobationis testis sit ab ipso iute determinata, in+ 
structor parti reprobanti ad probationem afferendam brevem praefigat ter- 
minum, et deinde procedat ut in causis incidentibus ad normam Tit. XT. 

§ 3. Quod si reprobatio non sit statim et facile probanda, eius discus- 
sio in finem litis est reservanda : interim vero testis audiendus est (cfr. 
can. 1764 § 5). 

§ 4. Futiles aut dilatorias reprobationis petitiones illico instructor 
suo decreto reiiciat. ; 

Art, 132. - § 1. Pars renunciare potest testi a se producto, salvo iure 
alterius partis et defensoris vinculi, ut ipse testis ad testificandum evo- 
cetur (cfr. can. 1759 § 4). 

§ 2. Ex causa, quae postea supervenerit, potest etiam pars testem a 
se productum reprobare. 

Art. 133. - Instructoris est decernere, audito vinculi defensore, an sit 
locus collationi testium sive inter se sive cum partibus ad normam 
can, 1772 § 2. 

Art. 134. — Absoluto testium examine, nisi instructori aut vinculi 
defensori videantur alii esse testes ex officio vocandi aut aliae proba- 
tiones exquirendae, acta decreto praesidis rite publicentur (cfr. art. 175). 

Art. 135. - § 1. Post evulgatas testificationes, testes iam auditi denuo 
super iisdem articulis ne interrogentur, neque novi testes admittantur. 
nisi caute et ex gravi ratione et in quolibet casu omni fraudis et subor- 
nationis periculo remoto, altera parte audita, et requisito voto promo- 
toris iustitiae, si iudicio intersit, et defensoris vinculi, quae omnia 
iudex decreto suo definiat (cfr. can. 1786). 

§ 2. Verum, si ex inquisitione emerserint facta, quae partes ignorare 
poterant, facultas eisdem relinquitur vel testes excussos iterum ad testi- 
ficandum evocandi vel alios inducendi. 

Art. 136. -— § 1. Quod attinet ad aestimandam testimoniorum fidem, 
standum est praescripto cann. 1789, 1790, 1791. 

§ 2. Quando agitur de circumstantia ex qua valor matrimonii depen- 
det, diligentius inquiratur in testium honestatem, quae periurii suspi- 
cionem removeat. 

§ 3. Quod coniuges contra testem aliquem nihil excipiant, rationem 
id sane per se non suppeditat ut habeatur fide digna eius depositio contra 
matrimonium directa. 

Art. 137. - In causis impotentiae vel inconsummationis, nisi de impo- 
tentia vel inconsummatione aliunde certo constet, debet uterque coniux 
testes, qui septimae manus audiunt, inducere, sanguine aut affinitate sibi 
coniunctos, sin minus vicinos bonae famae, aut alioquin de re edoctos, 
qui iurare possint de ipsorum coniugum probitate, et praesertim de vera- 
citate circa rem in controversiam deductam; quibus iuder ad normam 
can. 1759, § 3 alios testes potest ex officio adiungere (can. 1975 § 1). 

Art. 138. - § 1. De omnibus testibus exquiratur ez officio testimonium 
religiositatis, probitatis et credibilitatis; et eo maior ipsis fides adii- 
cienda est, quo potiora habeantur documenta de requisitis bonae fidei. 

§ 2. Testimonia huiusmodi omnia sunt publicanda, nisi de quibusdam 
ex ipsis, ad gravia damna vitanda attento eorum tenore, collegium aliud 
decernat (cfr. art. 130 § 1). 


Caput IV 
De peritis 


Art. 139. — In causis impotentiae et defectus consensus ob amentiam 
requirendum est suffragium peritorum (cfr. cann. 1976-1982). 

Art. 140. — § 1. In aliis causis peritorum sententia est exquirenda, 
quoties iudicium est faciendum, quod peculiarem in aliqua arte requirat 
peritiam : e. g. si de cuius scripti authenticitate inquirendum sit (cfr. 
can. 1792). 

§ 2. An, in casu de quo in § 1, peritiae locus esse debeat, instructor 
decernet sive una ex partibus postulante sive ex officio, audito in quo- 
cumque casu vinculi defensore. Partibus dissentientibus, instructor rem 
collegio deferat. 

Art. 141. - Periti designandi sunt, audito vinculi defensore, a praeside, 
cuius est eorum numerum praefinire (cfr. can. 1793); salvo praescripto 
art. 150. 

Art. 142. - § 1. Ad periti munus deligantur qui non tantum idoneitatis 
testimonium a competenti magistratu obtinuerunt, sed etiam qui artis 
suae experientia sint insignes et religionis atque honestatis laude com- 
mendati. 

§ 2. Qui a testimonio ferendo excluduntur ad normam art. 119, ne ad 
peritorum quidem officium assumi poterunt (can. 1795 § 2). 

§ 3. Excluduntur quoque a periti munere qui quemlibet cum alterutra 
parte necessitudinis nexum habeant. 

Art. 143. - In causis impotentiae vel amentiae excluduntur quoque a 
periti munere qui coniugem privatim inspexerunt; hi autem in casu impo- 
tentiae possunt (cfr. can. 1978), in casu amentiae debent (cfr. can. 1982), 
induci uti testes. 

Art, 144. -- Si periti ante peritiam exaratam, aut suspecti evaserint, 
aut eos muneri obeundo impares esse compertum fuerit, a praeside sub- 
stituendi erunt, ad normam art. 141. | 

Art. 145. - Periti possunt ab utraque vel ab alterutra parte recusari, 
si de partium studio sint suspecti (cfr. can. 1796 § 1). In quolibet casu 


praeses suo decreto edicat utrum sit admittenda recusatio necne et, recu- 
satione admissa, in locum periti recusati alium sufficiat ad normam 


art. 141 (cfr. can. 1796 § 2). 

Art. 146. — Periti iusiurandum de officio fideliter adimplendo et de 
secreto servando praestare debent coram praeside, citatis partibus et 
vinculi defensore. 

_ Art. 147. - § 1. Instructor decreto suo definiat, auditis partibus et 
defensore vinculi, omnia et singula capita circa quae peritorum opera 
versari debet (cfr. can, 1799 § 1): ut puta, utrum amentia sit habitualis, 
an fuerit transitoria et an lucida admiserit intervalla; utrum impotentia 
sit absoluta an tantum relativa, utrum instrumentalis an functionalis, 
utrum antecedens an subsequens matrimonium, utrum perpetua an sana- 
bilis sine gravi vitae periculo. 

§ 2. Peritis, ut iudicium suum recte facere possint, omnia causae acta, 
quae instructori necessaria aut opportuna videantur, remittenda sunt. 

§ 3. Partibus fas est quaestiones proponere, de quibus, nisi instructor, 

audito vinculi defensore, ex iusta causa eas reiiciendas censuerit, periti, 
in peritia conficienda, rationem habere debent. 

§ 4. Praefigatur quoque ab instructore tempus intra quod examen est 
perficiendum et votum proferendum : quod tempus ab ipso instructore ex 
rationabili causa, partibus auditis, prorogari potest (cfr. can. 1799 § 2). 

Art. 148. - § 1. Periti examen singillatim et seorsim exsequi debent; 
alter alteri examinis exitum ne pandat; votum suum in scriptis uterque 
proferat; in relatione, propria manu subscripta, perspicue quisque indicet 
qua via et ratione in explendo munere sibi demandato processerit, et qui- 
bus potissimis argumentis conclusiones prolatae nitantur (cfr. can. 1802). 

§ 2. Praeses decernere poterit, ex peculiari ratione, ut examen a peritis 
collegialiter exsequatur. Quo in casu peritorum discrimina, si quae 
adsint, in relatione, datis rationibus, adnotentur (cfr. ib.). 

Art. 149. — Si agatur de cuius scripti authenticitate investiganda, 
standum est dispositioni can. 1800. 

Art. 150. —- In causis impotentiae : 

1° ad inspiciendum virum duo medici deputentur, qui monendi sunt 
ut honestis tantum mediis utantur ad impotentiam cognoscendam; 

2° ad inspiciendam mulierem deputentur duae mulieres, si adsint, 
quae in arte medica laurea doctorali et experientia sint praeditae, vel, 
ex mulieris consensu aut ex decisione collegii, duo medici, sin minus 
duae obstetrices vere peritae. Corporalis mulieris inspectio fieri debet 
regulis christianae modestiae plene servatis et adstante semper honesta 
matrona ex officio designanda (cfr. can. 1979). 

Art. 151. - In causis amentiae unus vel, pro casus gravitate, duo me- 
dici deputentur, qui in scientia psychiatrica peculiariter sint versati, 
cauto tamen ut excludantur qui sanam (catholicam) doctrinam hac in re 
non profiteantur. 

Art, 152. - Exhibitis relationibus, instructoris erit peritos vocare, ut 
singillatim suas conclusiones recognoscant et iuramento confirment et 
quaestionibus a vinculi defensore opportune concinnatis respondeant. 

Art. 153. — Si periti inter se discrepent, praeses alium, quem vocant 
peritiorem, designare poterit ad normam art. 141, qui suum votum pro- 
ferat atque confirmet ad normam art. 148 et 152. 

Art. 154. - § 1. Tribunal non tenetur sequi peritorum iudicium, etsi 
eorum conclusiones sint concordes, sed cetera quoque causae adiuncta 
attente perpendat (cfr. can. 1804 § 1). 

§ 2. Tribunal debet in rationibus decidendi exprimere, quibus motum 
argumentis peritorum conclusiones vel admiserit vel reiecerit (cfr. 
can. 1804 § 2). 


| 

CaPpuT V 
De probatione per instrumenta seu documenta 


Art. 155. - In quolibet iudicii genere admittitur probatio per docu- 
menta tum publica tum privata (can, 1812). 

Art. 156. - § 1. Praecipua documenta publica ecclesiastica haec sunt: 

1° Acta Summi Pontificis et Curiae Romanae et Ordinariorum in 
exercitio suorum munerum authentica forma exarata, itemque attesta- 
tiones authenticae de iisdem actibus datae ab illis vel eorum notariis; 

2° Instrumenta a notariis ecclesiasticis confecta; 

3° Acta iudicialia ecclesiastica; 

4° Inscriptiones baptismi, confirmationis, ordinationis, professionis 
religiosae, matrimonii, mortis, quae habentur in regestis Curiae vel 
paroeciae, vel religionis, et attestationes scriptae ex iisdem desumptae 
et a parochis, vel Ordinariis, vel notariis ecclesiasticis confectae aut 
earum exemplaria authentica. 

§ 2. Documenta publica civilia ea sunt quae secundwm uniuscuiusque 
loci leges talia iure censentur. 

§ 3. Litterae, contractus, testamenta et scripta quaelibet a privatis 
confecta, privatorum documentorum numero habentur (can. 1813). 

Art. 157, - Documenta, quibus probatur baptismus vel ordo receptus, 
mors, professio religiosa, matrimonium, cognatio spiritualis, dispensativ 
ab impedimento canonico, debent esse ecclesiastica, idest confecta a legi- 
tima auctoritate ecclesiastica ad normam art. 156 § 1, n. 4. 

Art. 158. - Utriusque generis documenta nisi partes sponte exhibeant, 
tribunalis est auctoritate sua perquirere, et de iis partes vel testes in 
examine interrogare. 

Art. 159. - § 1. Documenta vim probandi in iudicio non habent, ideoque 
admitti nequeunt, nisi originalia sint aut in exemplari authentico exhi- 
bita, et penes tribunalis cancellariam deposita (cfr. can. 1819). 

§ 2. Ut exemplar habeatur authenticum, oportet sit manuscriptum, 
firmatum subscriptione eorum qui archivis, ubi exstant originalia, sunt 
praepositi, vel notarii ecclesiastici, et sigillo munitum. 

§ 3. Pro documentis publicis civilibus exemplar habetur authenticum, 
dummodo sit ea forma descriptum, quam civiles leges praefiniunt. 

Art. 160.— Documenta in forma authentica sunt exhibenda et in iudicio 
deponenda, ut a iudice et ab adversario examinari possint (can. 1820). 

Art. 161. -— Documenta, penes tribunalis cancellariam deposita, ab 
actuario in ipso cancellariae loco custodiantur, et ibidem a partibus, de- 
fensore vinculi et ab ipsis iudicibus expendantur. 

Art. 162. — § 1. Si quod dubium oriatur circa alicuius documenti exem- 
plaris authenticitatem, aut a parte vel ab eo cuius interest aliqua exce- 
ptio opponatur, servetur praescriptum can. 1821. 

§ 2. Si dubium aut exceptio versetur circa documenti veritatem, 
quaestio incidens proponatur etiam eg officio, vocatis et iudicialiter 
examinatis iis omnibus, quibus documenti origo et veritas nota esse 
praesumitur. 

Art. 163. - § 1. Inter documenta privata non exigui ponderis esse pos- 
sunt, praecipue in causis de vi et metu et de conditione, epistulae quas 
vel sponsi ante matrimonium, vel coniuges postea, sed tempore non 
suspecto, sibi invicem vel aliis dederint; dummodo de earum authenti- 
citate et de tempore quo exaratae sint aperte constet. 

§ 2. Instructor has epistulas opportune exquirat, partes vel testes - 
monendo, ut, si quas habeant, eas tribunali exhibeant. Quae vero ab una | 
parte proferuntur, ab alia recognosci debent. 

Art. 164. - Epistulae sicut alia documenta privata illud pondus ha- 
bent, quod ex circumstantiis et praesertim ex tempore quo redactae fue- 
rint aestimandum est. 

Art. 165. — Litterae, quas vocant anonymas, aliaque cuiuscumque 
generis anonyma documenta per se ne tamquam indicium quidem haberi 
possunt; nisi facta referant quae et quatenus aliunde comprobari possint. 

Art. 166. — Si quid ex documento excerptum proferatur, quamvis in 
forma authentica redactum, tum altera pars, tum vinculi defensor, tum 
instructor ex officio ius habent postulandi ut integrum documentum, 
sive in originali sive in exemplari authentico, exhibeatur. 

Art. 167. — § 1. Quoties pars documentum tradere recuset, quod ipsa 
fertur possidere atque aliquod pondus in causa habere praesumitur, 
instructoris erit, ad instantiam partis vel ex officio, audito vinculi defen- 
sore, per decretum statuere an et quomodo exhibitio facienda sit. 

§ 2. Parte adhuc exhibitionem recusante, instructor rem deferat col- 
legio, cuius erit perpendere quanti sit facienda haec recusatio. 

§ 3. Parte vero negante se documentum possidere, instructor eam ad 
negationem iureiurando firmandam invitare potest. 

Art. 168. — Si civile vinculum per divortium est solutum aut nullum 
declaratum, instructor curet, ut partes tum petitionem in foro civili 
oblatam, tum sententiam a magistratu datam exhibeant, atque, si casus 
ferat, etiam civilis causae acta, 

Art. 169. — Circa vim et fidem instrumentorum serventur dispositio- 
mes cann. 1814, 1816, 1817, 1818. 


Acta, vol, III, n. 10. — 10-9-936. 23 

CapuT VI 
De indiciis seu praesumptionibus 


Art. 170. - § 1. Praesumptio est rei incertae probabilis coniectura; 
eaque alia est iwris, quae ab ipsa lege statuitur; alia hominis, quae a 
iudice coniicitur. 

§ 2. Praesumptio iuris alia est iuris simpliciter, alia iuris et de iwre 
(can. 1825). 

Art. 171. —- Matrimonium gaudet favore iuris; quare in dubio standum 
est pro valore matrimonii, donec contrarium probetur, salvo praescripto 
can. 1127 (can. 1014). 

Art. 172. — Dubium sive iuris sive facti, quod faveat matrimonio, 
debet esse prudens, seu probabili fundamento nixum, ut praesumptioni 
pro matrimonii valore locus sit. 

Art. 173. - Praesumptiones, quae non statuuntur a iure, iudexr ne 
coniiciat, nisi ex facto certo et determinato, quod cum eo, de quo con- 
troversia est, directe cohaereat (can. 1828). 

Art. 174. - Praesumptionibus hominis est potissimum locus in cau- 
sis, quae spectant ad consensus defectum. Ad eas constabiliendas in- 
structoris est curare, ut circumstantiae proferantur in lucem, quae ma- 
trimonium praecesserunt, comitatae vel secutae sunt. 


TITULUS X 
De processus publicatione, de conclusione in causa et de causae discussione 


CaputT I 
De publicatione processus 


Art. 175. — § 1. Perpensis a defensore vinculi, a iudice instructore 
et a praeside probationibus hinc inde adductis, facienda est actorum 
omnium communicatio inter partes. 

§ 2. Haec facultas communicationis fit decreto praesidis, quo par- 
tibus earumque advocatis ipse concedit potestatem imspiciendi testifica- 
tiones ceterasque omnes probationes quae in actis reperiuntur, quaeque 
secreta permanserant, et petendi actorum exemplar (cfr. cann. 
1858, 1859). 

§ 3. Eodem decreto praeses tempus utile praestituat, intra quod 
partes et defensor vinculi possint exhibere documenta, exponere argu- 

menta, quibus allatae ab ipsis probationes et impugnationes roboren- 
tur, explicentur, compleantur. 

§ 4. Fas adhuc est partibus novos testes inducere, verum tantum- 
modo ad normam art. 135. 

Art. 176. — Elapso praestituto tempore vel etiam prius, si defensor 
vinculi et partes tribunali declaraverint se nihil aliud exhibendum ha- 
bere, deveniatur ad conclusionem in causa (cfr. cann. 1984 § 2, 1860). 


Caput II 
De conclusione in causa 


Art. 177. — § 1. Conclusio in causa fit decreto praesidis, quo decla- 
ratur fuisse satisfactum praescripto praecedentis articuli ideoque cau- 
sam satis instructam haberi. . 

§ 2. Caveat tamen praeses ne decretum conclusionis in causa edat, 
si quid adhuc putet esse exquirendum, ut causa satis instructa habea- 
tur. Quo in casu, audito defensore vinculi, iubeat ea suppleri quae 
desint. 

Art. 178. - § 1. Etiam post conclusionem in causa admittuntur in 
his causis novae probationes, praesertim si afferantur documenta ex 
novo reperta, aut producantur testes, qui ob legitimum impedimentum 
non potuerunt induci tempore utili (cfr. can. 1861 § 1 et art. 135). 

§ 2. Si praeses probationes admittendas censeat, id decreto statuat; 
quod si renuat, patet recursus ad collegium. 

§ 3. Collectis novis probationibus, ab instructore moneantur partes 
et vinculi defensor eisque praestituatur congruum tempus, ut probatio- 
nes ipsas perpendere et impugnare possint; aliter iudicium est nullius 
momenti (cfr. can. 1861 § 2). 


Caput III 
De causae discussione 


_ Art. 179. - § 1. Edito decreto conclusionis in causa, praeses termi- 
num praefiniat partibus vel earum patronis, necnon promotori iusti- 
tiae, si ipse matrimonium accusavit, ad defensiones suas sive allegatio- 
nes tradendas (cfr. can. 1862 § 1). 

§ 2. Defensio, ab advocato subsignata, praesidi exhibenda est, eius- 
que, de licentia ipsius praesidis scripto apponenda in calce scripturae, 
tot exemplaria conficienda quot sunt necessaria. 

§ 3. Praeses iubere potest ut exemplaria typis exarentur. 

§ 4. Licet advocato, una cum defensione, exemplar exhibere allega- 
tionum et potiorum documentorum. 

§ 5. Defensiones uti supra exhibitae statim distribuendae sunt, una 
cum exemplaribus documentorum, cura tribunalis, ne causae definitio 
perniciosam patiatur moram. 

Art. 180. - § 1. Recepta partium defensione, vinculi defensor intra 
terminum a praeside designandum suas animadversiones exhibeat. 

§ 2. Partes, necnon promotor iustitiae si adsit, ius habent animad- 
versionibus respondendi intra terminum decem dierum. 

§ 3. Vinculi defensor, accepta responsione, et ipse, intra decendium, 
eodem respondendi iure, si velit, uti potest. 

§ 4. Respondendi ius semel tantum partibus esto, nisi praesidi, 
gravi ex causa, iterum videatur concedendum. Concessio vero uni parti 
facta, alteri quoque facta censebitur. 

Art. 181. - Termini pro animadversionibus, defensionibus aut re- 
sponsionibus exhibendis possunt rationabili de causa prorogari a prae- 
side. Possunt etiam, omnibus consentientibus, iidem termini coarctari 
(cfr. can. 1862 § 2). 

Art, 182. — Praeses nimiam defensionum extensionem etiam prae- 
fixo paginarum numero, si id expedire iudicaverit, moderari potest; 
ordinarie non excedatur numerus viginti paginarum in defensione et 
decem in responsione (cfr. can. 1864). j 

Art. 183. — § 1, Semper defensori vinculi ius sit ut ultimus audiatur. 

§ 2. Si defensor vinculi intra decem dies (cfr. art. 180 § 3) nil respon- 
derit, praesumitur nil habere deducendum, et ad ulteriora procedere 
licet (cfr. can. 1984). 

Art. 184. — Curet quoque praeses, sive ex officio sive ad instantiam 
partis vel defensoris vinculi aut, si intersit, promotoris iustitiae, ne 
exemplaria, vel typis non edita, ubi causae natura id exigat, ad extra- 
neorum manus perveniant, peculiari lege de hoc partibus earunque 
advocatis et procuratoribus districte per decretum imposita. 

Art. 185. - Iudicii dies et hora, nisi antea fuerint praefinitae, a 
praeside destinandae et partibus significandae sunt, ita tamen ut inter 
ultimam defensionem et iudicii diem decendium saltem intercedat. 

Art. 186. - § 1. Praesidi fas est, vel ex officio vel defensore vinculi 
vel alterutra parte instante, oralem quoque causae discussionem ad- 
mittere. 

§ 2. Discussio oralis post ultimam exhibitam responsionem expe- 
tenda est: in omni casu intra septem dies ante tempus praefinitum 
pro causae definitione. 

§ 3. Pars, quae petit oralem discussionem, articulos seu capita pro- 
ponat de quibus discussio facienda est. 

§ 4. Praesidi advigilandum est, ne discussio oralis moderatae dispu- 
tationis terminos excedat, neve inutiliter repetantur ea de quibus in 
defensionibus atque responsionibus actum est. 

§ 5. Orali discussioni assistet notarius, ut, si praeses praecipiat, aut 
vinculi defensor vel pars postulet et praeses consentiat, possit de disce- 
ptatis, confessis vel conclusis scripto ad tramitem iuris ex continenti 
referre (cfr. can. 1866). 


TITULUS XI 
De causis incidentibus 


Art. 187. - Causa incidens habetur, quoties, incepto saltem per ci- 
tationem iudicio, ab una ex partibus aut a promotore iustitiae, si iudicio 
intersit, vel vinculi defensore, quaestio proponitur quae, tametsi libello, 
quo lis introducitur, non contineatur expresse, nihilominus ita ad cau- 
sam pertinet ut resolvi plerumque debeat ante quaestionem principalem 
(can. 1837). 

Art. 188. - § 1. Parti legitime instanti instructor satis facere tenetur 
per decretum. 

§ 2. A quocumque instructoris decreto pars cuius interest ad colle- 
gium recurrere potest, ut quaestio incidens instituatur. Recursus tamen 
intra decem dierum spatium a decreti notificatione instituendus erit, 
secus partes decreto acquievisse censentur. 

§ 3. Recursus instructori, a quo decretum prodiit, est exhibendus; 
qui tamen, nisi decretum a se factum revocandum censuerit, illum tri- 
bunali sine mora deferre debet. 

Art. 189. — § 1. Exorta quaestione incidenti, collegium, auditis al- 
tera parte et vinculi defensore, necnon, si intersit, promotore iustitiae, 
ante omnia perpendere debet, an quaestio nexum habeat cum causa prin- 
cipali, simulque an aliquo probabili fundamento nitatur. 

§ 2. Quae duo si concurrant, collegium vel quaestionem incidentem 
admittat, vel, si iudicet eam necessario non esse resolvendam ante sen- 
tentiam definitivam, decernat, ut de ea habeatur ratio die proposi- 
tionis causae. Si autem duo simul non concurrant, collegium recursum 


reiiciat (cfr. cam. 1839). 

Art. 190. - § 1. Quaestione incidenti admissa, collegium, audita al- 
tera parte et vinculi defensore, necnon promotore iustitiae, si intersit, 
ante omnia statuat, utrum solvenda sit, attenta eius natura et gravi- 

tate, servata forma iudicii per interlocutoriam sententiam, an, non ser- 
vata forma iudicii, per merum decretum (cfr. can. 1840 § 1); quae col- 
legii decisio inappellabilis est. 

§ 2. Collegium, ad instantiam partis aut eg officio, interventum pro- 
motoris iustitiae, si processui iam non intersit, exquirere debet, si con- 
stiterit bonum publicum in discrimen vocari; exquirere autem potest, 
si quaestionis incidentalis natura vel difficultas id consulat. 

Art. 191. — Si quaestio incidens per sententiam solvi debeat, concor- 
dentur dubia, et eae serventur regulae quae de causa principali statutae 
sunt, exceptis terminis, qui statuantur brevissimi (cfr. can. 1840 § 2). 

Art. 192. — § 1. Si quaestio incidens solvenda sit per decretum, par- 
tibus et vinculi defensori terminus assignandus est, in quo suas ratio- 
nes afferant per breve scriptum seu memoriale. 

§ 2. Collegii est decernere utrum facultas memoriali respondendi, 
quam partes et vinculi defensor postulaverint, concedenda sit brevis- 
simo termino statuto, an potius discussio oralis ad normam art. 186. 

Art. 193. - In decreto quo collegium quaestionem incidentem definit, 
rationes quibus nititur in iure et in facto breviter exponantur (cfr. 
can. 1840 § 3). 

Art. 194. — Quaestio incidens et causa principalis, si casus ferat, 
una eademque sententia super merito definiri possunt. 

Art. 195. — Antequam finiatur causa principalis, collegium interlo- 
cutoriam sententiam’ potest, iusta intercedente causa, corrigere aut re- 
vocare sive ex se, auditis partibus, sive ad instantiam unius partis au- 
dita altera parte, et requisito semper voto promotoris iustitiae, si adsit, 
et defensoris vinculi (can. 1841). 


TITULUS XII 
De pronunciatione sententiae 


Art. 196. -— § 1. Legitima pronuntiatio qua iudex causam a litigan- 
tibus propositam et iudiciali modo pertractatam definit, sententia est: 
eaque interlocutoria dicitur, si dirimat incidentem causam; definitiva, 
si principalem. 

§ 2. Ceterae iudicis pronuntiationes decreta vocantur (can. 1868). 

Art. 197. - § 1. Ad pronuntiationem cuiuslibet sententiae requiritur 
in iudicis animo moralis certitudo circa rem sententia definiendam. 

§ 2. Hane certitudinem iudex haurire debet ex actis et probatis. 

§ 3. Probationes autem aestimare iudex debet ex sua conscientia, 

nisi lex aliquid expresse statuat de efficacia alicuius probationis (can. 
1869 §§ 1, 2, 3). 

§ 4. Iudex qui eam certitudinem post diligens causae examen effor- 
mare sibi non potuit, pronuntiet: non constare de matrimonii nullitate 
in casu (cfr. can. 1869 § 4). 

Art. 198. - § 1. Expleta causae disceptatione, die et hora a praeside 
ad normam art. 185 statutis, conveniant soli iudices, remotis quibusvis 
tribunalis administris, in ipsa tribunalis sede, nisi peculiaris causa 
alium locum suadeat, ad proferendam sententiam (cfr. cann. 1870, 
1871 § 1). 

§ 2. Singuli iudices scriptas afferent conclusiones suas in merito 
causae, et rationes tam in facto quam in iure, quibus ad conclusiones 
suas venerint: quae conclusiones actis causae adiungantur, secreto ser- 
vandae. 

§ 3. Prolatis ex ordine, secundum praecedentiam, ita tamen ut sem- 
per a causae ponente seu relatore initium fiat, singulorum conclusio- 
nibus, habeatur moderata discussio sub tribunalis praesidis ductu, prae- 
sertim ut constabiliatur quid statuendum sit in parte dispositiva sen- 
tentiae. 

§ 4. In discussione autem fas unicuique est a pristina sua conclusione 
recedere, rationibus tamen breviter significatis in eodem voto scripto. 

§ 5. Quod si iudices in prima discussione ad hanc sententiam deve- 
nire aut nolint aut nequeant, differri poterit decisio ad novum conven- 
tum (can. 1871 §§ 2-5), dato rescripto: « resolutio dabitur in proximo ». 
Haec dilatio tamen ultra hebdomadam comperendinari non debet (ib.). 

§ 6. Constabilita decisione, ponens eam scribit sub forma responsio- 
nis affirmativae vel negativae ad propositum dubium, eamque subscri- 
bit una cum aliis iudicibus et unit fasciculo actorum. 

Art. 199. — Causae decisionem notarius protocollo addictus partibus 
oretenus communicare valet, eiusdemque decisionis exemplar, si petatur, 
tradere, dummodo collegium decisionem secreto servandam esse non 
decreverit usque ad formalem sententiae publicationem: quo in casu 
id ponens suo decreto statuat. Haec communicatio nullam vim habet 
quoad decursum temporis pro appellatione interponenda. 

Art. 200. — § 1. Sententia quam primum edenda est, non ultra men- 
sem a die qua causa definita est, nisi collegium gravi ex ratione longius 
tempus praestituerit. 

§ 2. Sententia latino idiomate exaranda est a ponente, nisi forte alii 
ex iudicibus in discussione hoc munus, iusta aliqua de causa, commis- 


sum sit. 

§ 3. Sententia debet continere rationes seu motiva quae dicuntur, 
tam in facto quam in iure, quibus dispositiva sententiae pars inniti- 
tur et statwere de litis expensis (can. 1873 § 1 nn. 3°, 4°). 

§ 4. Motiva ab extensore desumantur ex iis quae singuli iudices in 
discussione attulerunt, nisi ab ipsa iudicum maiore parte praefinitum 
fuerit quaenam sint motiva proferenda (ib. § 2); haec omnia vero di- 
stincte, ordinate et breviter exponenda sunt. 

§ 5. Sententia singulorum iudicum examini subiicenda est pro eo- 
rum approbatione et subsignatione. 

Art. 201. - § 1. Si collegium censeat nullitatem matrimonii non- 
dum ex deductis probari, autumat autem per suppletivam instructo- 
riam probari posse, pronunciare debet: dilata et compleantur acta vel : 
coadiuventur probationes. 

§ 2. Instructiones pro inquisitione suppletiva, audito defensore vin- 
culi, secreto dandae sunt. 

Art. 202. - § 1. Sententia ferri debet, divino Nomine ab initio sem- 
per invocato. 

§ 2. Dein exprimat oportet ex ordine qui sit iudex aut tribunal; qui 
sit actor, reus, procurator, advocatus, nominibus et domicilio rite desi- 
gnatis, promotor iustitiae, defensor vinculi, si partem in iudicio ha- 
buerint. 

§ 3. Referre postea debet breviter facti speciem cum partium conclu- 
siomibus. , 

§ 4. Hisce subsequatur pars dispositiva sententiae, praemissis ratio- 
mibus quibus innititur. 

§ 5. Claudatur cum indicatione diei et loci in quibus exarata est et 
cum subscriptione omnium iudicum et notarii (can. 1874). 

§ 6. Addatur insuper decretum exsecutorium (cfr. can. 1918). 

Art. 203. - § 1. Vota iudicum actis causae adiungi non debent, neque 
ad tribunal appellationis sunt transmittenda, sed in speciali archivo 
secreto servanda, saltem per decennium. Quo elapso fas erit ea com- 
burere. 

§ 2. Inviolabile etiam secretum est servandum de discussione quae 
in tribunali ante ferendam sententiam habetur, itemque de suffragiis 
et opinionibus ibidem prolatis. 

Art. 204. - § 1. Publicatio sententiae fieri potest tribus modis, vel 
citando partes ad audiendam sententiae lectionem sollemniter factam 
a dice pro tribunali sedente; vel partibus denuntiando sententiam esse 
penes cancellariam tribunalis, unaque facultatem ipsis fieri eandem le- 
gendi et eiusdem exemplar petendi; vel tandem, ubi usus viget, sen- 

tentiae exemplar transmittendo ad partes per publicos tabellarios ad 
normam can. 1719 (can. 1877). 

§ 2. Sententia simul eademque ratione vinculi defensori et promotori 
iustitiae, si partem in iudicio habuerit, semper notificari debet; ita pa- 
riter notificari debet reo convento contumaci. 

§ 3. Si pars procuratorem habuerit, huic notificari poterit sententia. 

§ 4. A die notitiae publicationis sententiae decurrit decendium pro 
appellatione. 

Art. 205. - § 1. Sententia definitiva, eaque valida, etsi iudices una- 
nimiter consentiant, retractari non potest. 

§ 2. Attamen si error materialis inciderit in textu sententiae sive in 
transcribenda parte dispositiva sive in aliquo facto referendo, sententia 
ipsa, postquam effecta fuerit eius notificatio, corrigi potest vel ad in- 
stantiam unius partis, auditis tamen altera parte et vinculi defensore, 
vel etiam ex officio, auditis partibus et vinculi defensore. 

§ 3. Altera parte aut vinculi defensore obstantibus, petitio per quae- 
stionem incidentem definienda est (cfr. can. 1878). 

Art. 206. — § 1. Si causa de nullitate matrimonii agitata fuerit ex 
capite impotentiae, et ex actis et probatis, tribunalis iudicio, non im- 
potentiae sed nondum consummati matrimonii emerserit probatio, tunc, 
accedente petitione unius vel utriusque coniugis pro Apostolica dispen- 
satione imploranda, acta omnia, una cum voto tribunalis ipsius, argu- 
mentis firmato sive in iure sive, praesertim, in facto, quo, exclusa im- 
potentia, accusati matrimonii inconsummatio probata retinetur, trans- 
mittantur ad S. Congregationem de disciplina Sacramentorum, quae iis 
uti poterit ad sententiam super rato et non consummato ferendam (cfr. 
can. 1963 § 2). 

Quod si, collegii iudicio, probationes de non secuta matrimonii 
consummatione, hactenus collectae, habeantur non sufficientes iuxta 
Regulas a praefata S. C. die 7 Maii 1923 datas (cfr. A. A. S., a. 1923, 
pp. 392 seqq.), eaedem a praeside vel instructore compleantur, et acta 
dein plene instructa ad S. C. remittantur, una cum voto scripto Epi- 
scopi et animadversionibus defensoris vinculi (cfr. dictas Regulas n. 3 
§ 2 et m. 98). 

§ 2. Quatenus vero agatur de alio nullitatis capite (ex. gr. de defectu 
consensus, de vi et metu, etc.) et, collegii iudicio, matrimonii nullitas 
evinci non possit, sed incidenter dubium valde probabile emerserit de 
non secuta matrimonii consummatione, tunc integrum est alterutri vel 
utrique parti libellum porrigere Romano Pontifici, pro dispensatione a 
matrimonio rato et non consummato; et praesidi vel instructori ius est 

causam instruendi iuxta normas in Regulis ipsis determinatas. Dein 
autem acta omnia, una cum voto Episcopi et animadversionibus de 
quibus supra, mittantur ad S. C. (cfr. ib. n. 4). 


TITULUS XIII 
De iuris remediis contra sententiam 


Caput I 


De querela nullitatis 


Art. 207. - Sententia vitio insanabilis nullitatis laborat, quando: 
1° Lata est a tribunali absolute incompetente vel a non legitimo 
iudicum numero contra praescriptum can. 1576, § 1; 
2° Lata est inter partes, quarum altera saltem non habet perso. 
nam standi in iudicio; 
3° Quis nomine alterius egit sine legitimo mandato (can. 1892). 

Art. 208. - Nullitas de qua in art. 207 proponi potest per modum 
exceptionis in perpetuum, per modum vero actionis coram tribunali quod 
sententiam tulit intra triginta annos a die publicationis sententiae 
(can. 1893). 

Art. 209. - Sententia vitio sanabilis nullitatis laborat, quando: 

1° Legitima defuit citatio; 

2 Motivis seu rationibus decidendi est destituta; 

3° Subscriptionibus caret iure praescriptis; 

4° Non refert indicationem anni, mensis, diei et loci quo prolata 
fuit (can. 1894); 

Art. 210. — Querela nullitatis, in casibus de quibus in art. 209, pro- 
poni potest vel una cum appellatione, intra decendium, tribunali supe- 
rioris instantiae, vel seorsim et unice qua querela intra tres menses a 
die publicationis sententiae coram tribunali quod sententiam tulit (cfr. 
can. 1895). 

Art. 211. - § 1. Querelam nullitatis interponere possunt nedum par- 
tes, quae se gravatas putant, sed etiam promotor iustitiae, si iudicio 
interfuerit, et defensor vinculi. 

§ 2. Imo ipsum tribunal potest ex officio sententiam nullam a se 
latam retractare et emendare intra terminos ad agendum supra statu 
tos (can, 1897). 

§ 3. Quod si intra statutos terminos nec querela nullitatis interpo- 

sita fuerit neque sententia emendata, nullitas, quae sanabilis sit, cen- 
setur sanata. 

§ 4. Si pars vereatur ne collegium, quod sententiam, querela nulli- 
tatis impugnatam, tulit, praeoccupatum animum habeat et proinde il- 
lud suspectum merito existimet, exigere potest ut, in eadem iudicii sede, 
alii iudices subrogentur (cfr. can. 1896). 


Caput II 
De appellatione 


Art. 212. — § 1. Pars, quae sententia se gravatam censet, necnon 
promotor iustitiae, si causae interfuerit, ius habent appellandi, idest 
provocandi a tribunali, quod sententiam tulit, ad superius tribunal 
(cfr. can. 1879). 

§ 2. Defensor autem vinculi a prima sententia, matrimonii nullita- 
tem declarante, ad superius tribunal provocare tenetur intra legitimum 
tempus; quod si facere negligat, auctoritate praesidis compellendus est 
(cfr. can. 1986). 

§ 3. Appellatio a vinculi defensore interposita prodest et parti, quae 
pro matrimonii validitate stat, salvo illi iure proprio appellandi; ap- 
pellatio e contra a parte interposita vinculi defensorem non relevat 
ab obligatione appellandi. 

Art. 213. — In gradu appellationis eodem modo et ratione ac in prima 
instantia (Tit. IT) tribunal constituatur, eodemque modo et ratione 
(Tit. VII-XIII) procedatur, non omissis citationibus et dubii concor- 
datione. 

Art. 214. - § 1. A sententia interlocutoria vel a decreto interlocu- 
torio (Tit. XI) ad superius tribunal appellari potest tunc tantum quando 
habent vim definitivae (cfr. can. 1880 n. 6). 

§ 2. Sententia vel decretum tunc censentur habere vim definitivae, 
quum gravamen inferant, quod non potest per definitivam sententiam 
reparari: ut puta si probationes, quae in iudicium ferendum vere in- 
fluere possunt, sententia vel decretum admittere recusent. 

Art. 215. — § 1. Appellatio intra spatium decem dierum facienda est 
et intra mensem prosequenda ad normam canonum 1881, 1882, 1883, 
1884. 

§ 2. Si quaestio oriatur de iure appellandi, de ea videat tribunal 
appellationis. 

Art. 216. — § 1. Tum defensor vinculi tum partes possunt, omisso 
medio, si id expedire iudicent in causis praesertim magni momenti, 

ad S. R. Rotam, vel, in casu de quo in art. 12, ad tribunal S. Officii 
appellare. 

§ 2. Si appellantium alteruter ad praefata tribunalia Sanctae Sedis 
provocet, coram tribunalibus istis appellatio exclusive prosequenda est. 

§ 3. Ita pariter parti, quae ad tribunal appellationis dioecesanum 
tempore utili provocavit, ius est petendi ut de sua appellatione videat 
S. R. Rota, vel, in casu art. 12, tribunal S. Officii, nisi tamen a tribu-. 
nali appellationis dioecesano citationes iam legitime factae fuerint (cfr. 
art. 85). Itidem dicendum de vinculi defensore. 

Art. 217. - § 1. Cum sententiae in causis matrimonialibus numquam 
transeant in rem iudicatam, causae ipsae retractari poterunt coram 
tribunali superiori, non exceptis casibus in quibus appellatio defuerit 
vel deserta aut perempta fuerit. 

§ 2. Sed ex duplici sententia conformi in his causis consequitur ut 
ulterior propositio non debeat admitti, nisi novis prolatis iisdemque 
gravibus argumentis vel documentis (cfr. cann. 1903, 1989). 

§ 3. Talia argumenta vel documenta non requiritur ut sint gravis- 
sima, multoque minus decretoria, hoc est quae peremptorie exigant con- 
trariam decisionem; eorunque pondus pro causae revisione a tribunali 
tertiae instantiae aestimandum est, audito vinculi defensore. 

Art. 218. — § 1. Causa matrimonialis ab uno tribunali iudicata, ab 
alio tribunali eiusdem gradus iterum iudicari nunquam potest, etiamsi 
praesto sint nova argumenta vel documenta, sed de ea videre potest 
iterum tantummodo tribunal superioris instantiae, praevia appellatione 
(Comm. Pont., 16 Iunii 1931). 

§ 2. Praefata dispositio ita intelligatur, ut locum habeat si agatur 
revera de eadem causa, hoc est, propter idem matrimoniwm et ob idem 
nullitatis caput. 

Art. 219. - § 1. Si, lite pendente, aliud nullitatis caput afferatur, 
decernendum est utrum illud admitti debeat iuxta ordinarias normas 
competentiae; eoque admisso, serventur reliquae regulae pro causae 
instructione. . 

§ 2. Si vero novum hoc nullitatis caput afferatur in gradu appel- 
lationis, illudque, nemine contradicente, a collegio admittatur, de eo 
iudicandum est tamquam in prima instantia. 

Art. 220. — Post secundam sententiam, quae matrimonii nullitatem 
confirmaverit, si defensor vinculi in gradu appellationis pro sua con- 
scientia non crediderit esse appellandum, ius coniugibus est, decem 
diebus a sententiae denunciatione elapsis, novas nuptias contrahendi 
(can. 1987). 

Art. 221. - § 1. Si post alteram sententiam pro nullitate matrimo- 
nii vinculi defensor iudicet, pro sua conscientia, ad tertiam provocare 
instantiam, ad normam art. 213 agendum est. 

§ 2. Vinculi autem defensor ulterioris istius instantiae interpositam 
appellationem pro sua conscientia prosequi vel deserere potest. 

§ 3. In casu autem desertionis, partibus ius est ad novas nuptias 
convolare, habita notificatione decreti quo collegium statuerit appellatio- 
nem desertam (cfr. can. 1886), vel peremptam (cfr. cann. 1736, 1737) 
habendam esse. 

Art. 222. — § 1. Si ex authenticis documentis constet, pendente causa 
et sententia nondum prolata, mortuum esse alterutrum coniugum, acta 
reponantur in archivo, et ad decisionem ne deveniatur nisi alter coniux 
aut defuncti heres instent gravibus de causis, ut puta ad prolem forsan 
ex attentato matrimonio natam legitimandam vel ad hereditatem con-— 
sequendam (cfr. can. 1972). Hisce in casibus appellationem interponere 
et prosequi iidem possunt. 

§ 2. Vinculi autem defensori, mortuo alterutro vel utroque coniuge, 
neque officium neque ius est appellationem interponendi vel prose- 
quendi, de qua in can, 1986. 

Art. 223. — Si alteruter vel uterque coniux post primam vel dupli- 
cem conformem sententiam affirmativam pro nullitate, a qua appella- 
tum sit, matrimonium attentaverit, collegii erit decernere, ea officio 
vel instante vinculi defensore, inhibitionem exercitii iuris, ad tramitem 
can. 1672 § 3, usque ad definitivam sententiam. 


TITULUS XIV 
De iis quae fieri debent post declaratam matrimonii nullitatem 


Art. 224. — Post duplicem sententiam pro nullitate matrimonii par- 
tibus denuntiatam iuxta praescriptum art. 204 § 1 et intra decem dies 
a defensore vinculi non appellatam, praeses tenetur eam notificare Or- 
dinario loci, ubi matrimonium celebratum fuit (cfr. cann. 1987, 1988). 

Art. 225. - § 1. Ordinarius loci praedicti obligatione adstringitur 
iniungendi quantocius rectori paroeciae, ubi matrimonii celebratio est 
paroecialibus regestis consignata, ut de sententia nullitatis ac de ve- 
titis forsan statutis, ex. gr. in causis impotentiae, in iis faciat mentio- 
hem necnon in baptizatorum regesto, si in ea paroecia uterque vel alte- 
ruter coniux fuerit baptizatus. 

§ 2. Rector autem paroeciae tenetur sententiam nullitatis ac vetita 

forte statuta statim admotare in praedictis regestis et, si uterque vel 
alteruter coniux alibi baptizatus fuit, parochum vel parochos loci ba- 
ptismi collati monere de prolata nullitatis sententia, ac de vetitis forte 
statutis, ut haec in renatorum libro ipsi adnotent, necnon de iis a se 
peractis certiorem quam primum reddere proprium Ordinarium. 


TITULUS XV 
De modo procedendi in casibus exceptis 


Art. 226. — Quoties agatur de casu excepto ad normam can. 1990, 
officialis, auditis coniugibus, si comparuerint, et perpensis rebus, vi- 
deat an de impedimenti exsistentia seu de nullitatis causa ex certo et 
authentico documento, quod nulli contradictioni vel exceptioni obno- 
xium sit, constet. De quo si sibi videatur constare, necnon pari certi- 
tudine vel alio legitimo modo (Comm. Pont., 16 Aprilis 1931, ad I) ap- 
pareat dispensationem concessam non fuisse, rem Ordinario deferat. 

Art, 227. - § 1. Ordinarius, iudicem agens, citatis semper partibus 
iisque auditis, voto etiam exquisito defensoris vinculi necnon promo- 
toris iustitiae, si iste matrimonium accusaverit vel ipsum Ordinarius 
audire censuerit, potest iuxta suum prudens iudicium matrimonii nulli- 
tatem sententia declarare, rationibus breviter adductis in iure et in 
facto. 

§ 2. Quod si Ordinarius iudicaverit non omnia concurrere quae re- 
quiruntur vi canonis 1990, ut de nullitate matrimonii tamquam de casu 
excepto ipse agere queat, causam remittat ad tribunal dioecesanum, 
quod per viam ordinariam procedat, ad normam Tituli V et seqq. 

Art, 228. - Ordinario absente aut impedito, sententia, de qua in ar- 
ticulo praecedenti, datur ab officiali de mandato speciali Ordinarii. 

Art. 229. — § 1. Adversus istam Ordinarii aut officialis sententiam, 
nullitatis matrimonii declaratoriam, defensor vinculi, ad normam 
can. 1991, idest, si prudenter existimaverit impedimentum non esse 
certum aut dispensationem super eodem probabiliter intercessisse, pro- 
vocare tenetur ad tribunal secundae instantiae, cui acta sunt transmit- 
tenda, quodque scripto monendum est agi de casu excepto vi can. 1990. 

§ 2. Idem ius competit sive promotori iustitiae, si interfuerit, sive 
parti, quae praefata sententia se gravatam senserit. 

Art. 230. - Tribunal secundae instantiae definiat, eodem modo ac 
in art. 227, utrum sententia sit confirmanda, an potius procedendum sit 

ad ordinarium tramitem iuris; quo in casu acta remittat ad tribunal 
primae instantiae (cfr. can. 1992). ‘ 

Art. 231. -— § 1. Si quis certo tenebatur ad canonicam formam cele- 
brationis matrimonii, et tantum civile matrimonium contraxit, vel co- 
ram ministro acatholico matrimonium inivit, aut si apostatae a fide ca- 
tholica in apostasia civiliter vel ritu alieno se iunxerunt, ad hoc ut 
constet de horum statu libero, neque iudiciales sollemnitates requirun- 
tur, neque interventus defensoris vinculi: sed hi casus solvendi sunt 
ab Ordinario ipso, vel a parocho, consulto Ordinario, in praevia inve- 
stigatione ad matrimonii celebrationem, de qua in can. 1019 sqq. 

§ 2. Si quod dubium supersit de recensitis conditionibus in § 1, 
quaestio ordinarii processus tramite definienda est. 


TITULUS XVI 
De expensis iudicialibus et de gratuito patrocinio 
aut expensarum iudicialium reductione 


Art. 232. - Partes adigi debent ad aliquid solvendum, titulo ex- 
pensarum iudicialium, nisi ab hoc onere eximantur ex concessione gra- 
tuiti patrocinii (cfr. can. 1908). 

Art. 233. — Quodlibet tribunal habeat taxarum notulam ac regulam, 
a Concilio provinciali vel conventu Episcoporum exaratam, in qua prae- 
finiatur quid a partibus solvendum sit pro singulis actis iudicialibus et 
quae sit retributio pro advocatorum et procuratorum opera a partibus 
solvenda; quae mercedis mensura pro versionibus et transcriptionibus; 
pro his examinandis et fide facienda de earum fidelitate; itemque pro 
exscribendis ex archivo documentis (cfr. can. 1909 § 1). 

Art. 234. — Curet autem tribunal : 

1° ne expensae iudiciales nimis augeantur ex actis non necessariis 
aut inutilibus; 

2° ne partes plus aequo graventur peritorum honorariis et expen- 
sis, quae a praeside taxanda erunt, iuxta consuetudinem in foro civili 
habitam pro similibus interventionibus; 

3° ne procuratores et advocati alia emolumenta pro honorariis et 
expensis a partibus exquirant, nisi quae tabulis in tribunali exsistentibus 
probata sunt, ita ut, si pars id postulet, quaenam sint emolumenta sol- 
venda praeses suo decreto definiat. 

Art. 235. - § 1. Ut prospiciatur expensis iudicialibus, peritorum 
honorariis, si peritiae fiat locus, necnon testium indemnitati, praeses 

decernere potest ut congrua pecunia deponatur in arca tribunalis: quae 
sane pecunia, lite pendente, si id praesidi videatur, augenda erit. 

§ 2. Quamvis haec pecunia ab actore deponi soleat, si tamen altera 
pars causae interveniat, praesidis erit statuere an et qua mensura depo- 
situm etiam ab altera parte faciendum sit. 

§ 3. Parti renuenti terminus peremptorius ad pecuniam deponen- 
dam praefigi potest. 

Art. 236. — § 1. Collegii est statuere in sententia definitiva, utrum 
expensae ab uno actore, an vero etiam ab altera parte sint solvendae, 
quoties causae interfuerit, et solutionis proportionem inter unam al- 
teramque partem praefinire. 

§ 2. Habenda autem est ratio paupertatis partis victae ad effectum 
expensarum compensationis decernendae, 

§ 3. A pronuntiatione circa expensas non datur distincta appellatio; 
sed pars quae se gravatam putat, oppositionem intra decem dies facere 
potest coram eodem iudice: qui de hac re cognoscere denuo poterit, et 
taxationem emendare ac moderari (can. 1913 § 1). 

§ 4. Appellatio a sententia circa causam principalem secumfert ap- 
pellationem a pronuntiatione circa expensas (ib. § 2). 

Art. 237. — § 1. Actori, si constet de eius vera paupertate necnon de 
boni iuris fumo, gratuitum patrocinium a collegio concedendum est, 
advocato a praeside designato. Idque obtinere- poterit pars conventa, 
quoties gravissimis, de causis opportunum illud concedere collegium iu- 
dicaverit, 

§ 2. Si pars non sit omnimo pauper, sed impar ordinariis litis expen- 
sis ferendis, eorum deminutionem obtinere poterit, advocato tamen sem- 
per ex officio designato. 

Art. 238. - § 1. Qui exemptionem ab expensis iudicialibus vel ea- 
rum deminutionem assequi vult, praesidi libellum tradere debet, adiun- 
ctis documentis, quibus quae sit eius oeconomica conditio perspicue de- 
monstret : simulque probare debet se, in lite agenda, non futilem neque 
temerariam causam agere. 

§ 2. Praeses exquirat, ante concessionem gratuiti patrocinii vel ex- 
pensarum deminutionem, votum promotoris iustitiae et vinculi defen- 
soris, ad eosdem transmissis libello et documentis, et, si necessarium 
ducat, alias notitias etiam secretas percontetur (cfr. can. 1915). 

Art. 239. — Si concessa exemptione totali vel partiali ab expensis 
iudicialibus, appareat postea in decursu processus, vel ex actis causae 
vel ex novis documentis, non adesse assertam paupertatem aut prae- 
sumptum bonum ius, collegium, vel ew officio vel ad instantiam defen- 

soris vinculi aut promotoris iustitiae, exemptionem vel deminutionem 
revocare debet. 

Art. 240. - § 1. Advocatus ad gratuitum patrocinium designatus 
ab hoc explendo munere se subducere nequit, nisi ex causa praesidi 
probata; secus a praeside congrua poena plecti potest, quam etiam ad 
suspénsionem ab officio collegium producere valet (cfr. can. 1916 § 1). 

§ 2. Si autem advocatus munus suum debita diligentia non adim- 
pleat, a praeside ad illius observantiam revocabitur, sive ew officio, 
sive ad instantiam defensoris vinculi aut, si causae intersit, promoto- 
ris iustitiae. 


Datum Romae, ex aedibus Sacrae Congregationis de disciplina Sa- 
cramentorum, die 15 Augusti anno 1936. 


D. Card. Jorio, Praefectus. 


F. Bracci, Secretarius. 


MEMORANDUM 


In mentem RR. Ordinariorum locorum revocatur observantia prae- 
scriptionum, quae continentur in Litteris H. 8. C. diei 1 Iunii 1932, in 
Alleg. III relatis, praesertim quod attinet ad notitias quotannis ad hanc 
eandem S. Congregationem transmittendas circa causas matrimoniales — 
in suis tribunalibus agitatas. 


Acta, vol. III, n. 10. — 10-9-936. Ww 

APPENDIX 


I 


NORMAE OBSERVANDAE IN PROCESSIBUS SUPER MATRIMONIO RATO ET NON CONSUM- 
MATO AD PRAECAVENDAM DOLOSAM PERSONARUM SUBSTITUTIONEM. 


In processibus conficiendis super matrimonio rato et non consummato 
aliquando malo fato evenire potest, quod quis coram tribunali ad deponendum, 
aut ad se subiiciendum peritorum examini physicorum sistens,; alteram per- 
sonam in ius vocatam, aut quomodolibet in processu partem habentem, dolo 
substituat. Praesertim in magnis urbibus, ob tam facilem et frequentem de 
uno in alium locum transmigrationem, hoc facinus est praecavendum. 

Haec Sacra Congregatio proinde de sanctitate tanti Sacramenti sollicita, et 
ne iudicialis inquisitio ad fraudes potius texendas, quam ad veritatem digno- 
scendam inserviat, in huiusmodi processibus has normas servandas esse 
decrevit. 

[. - § 1. Officiales huiusmodi causis instruendis praepositi in processus instru- 
ctione de identitate personarum, quae in tribunali sistunt, et in primis ora- 
toris partisque conventae, diligenter inquirant; et ad hoc expostulent appo- 
situm documentum a potestate ecclesiastica aut civili rite confectum, in ori- 
ginali aut in authentico exemplari in actis asservandum. 

§ 2. Authenticum exemplar, si singulas personarum notas in huiusmodi 
documentis signari selitas referre non valeat, ut puta imaginem arte photo- 
graphica expressam, eas tamen sedulo referat, quae unam personam ab alia 
non aequivoce distinguant. 

§ 3. Quod si huiusmodi documentum haberi non possit, per alia aequi- 
pollentia documenta, vel per testes, in tuto ponatur personarum identitas ; et 
huiusmodi documenta aut attestationes in actis pariter serventur. 

§ 4. Si vero iudex instructor aut vinculi defensor aut actuarius probe noscant 
oratorem seu oratricem aut partem conventam, praetermisso apposito docu- 
mento identitatis, de certa qua pollent notitia ipsorum in actis fidem faciant. 

II. - In iudiciali continuanda inquisitione eaedem cautelae serventur quoad 
testium personas et peritorum quoque, séu obstetricum. 

ILI. - Huiusmodi cautelas studiosius, prouti qualitas personarum expostulat, 
observare oportet, quoties aut orator, aut pars conventa, aut testes, aut periti 
ex commissione rogatoria apud aliam Curiam excutiendi sint. 

IV. - § 1. Quoties orator vel pars conventa physicum experimentum subire 
debeat, documenta de personae identitate iam in actis asservata, aut eorum 
exemplaria dentur peritis aut obstetricibus, ut ipsis bene explorata sit per- 
sona examini subiicienda. 

§ 2. Quoties periti, obstetrices aut matrona, respective, quodam in exa- 

mine partem habentes, personam explorandam personaliter cognoscant, adeo 
ut sit supervacaneum praefata documenta. transmittere, de hac circumstantia 
in actis fides fiat. . 

§ 3. Peracto examine, dum peritis aut obstetricibus consueta interrogatoria 
fiunt, ad comparendum coram tribunali citetur etiam persona examini subiecta, 
ut de personae identitate interrogationes ei appositae fiant. 

§ 4. Quod si persona comparere nolit aut non possit, de identitate tystus 
experimento submissae aeque fiant interrogationes, habita ratione tum peri- 
torum relationis, tum documentorum, quae ad hunc finem transmissa fuere, 
ut dictum est in § 1. 

V. - Huiusmodi cautelae severius, prout casus feret, erunt observandae, si 
experimentum habeatur apud aliam Curiam ex mandato rogatorio. 

VI. - Fieri potest quod nonnullis omissis cautelis, vel iisdem non rite obser- 
vatis, aut non satis proficientibus, substitutio personae dolosa accidat et dete- 
gatur, idque contingat: 

1° processu adhuc durante; 
2° clauso processu sed nondum Romam transmisso ; 
processu iam Romam transmisso. 

- § 1. Processu adhue durante, iudex inquirat an orator seu ovetets aut 
pars nasi. ab substitutionem procuraverit; et si hanc pars oratrix compara- 
verit, et conventa non se opponat, audito vinculi defensore, decernat partem 
oratricem iure decidisse instantiam ulterius producendi, et hoc apposito decreto 
declaret, in actis asservando. 

§ 2. Si pars conventa se opponat, iudex, aeque audito vinculi defensore, 
statuat utrum et quibus adhibitis diligentiis sit ulterius procedendum. 

§ 3. Quod si pars conventa sibi comparaverit dolosam substitutionem, 
iudex, audito oratore seu oratrice et vinculi defensore, edicat quid in casu 
praestandum sit ad fraudis effectus penitus removendos, et factorum eee 
stabiliendam, attentis omnibus causae circumstantiis. 

§ 4. Si pars oratrix et conventa in dolosam substitutionem conspiraverint, 
processualem inquisitionem haud ulterius procedere posse declaret et decernat 
iudex, eidemque finem imponat. 

§ 5. Parti oratrici, quae facti poenitens se excuset, et novis adductis argu- 
mentis petat ad ulteriora procedi, iudex instructor, re collata cum defensore 
vinculi, habita ratione praecipue novarum deductionum, et alterius fraudis 
omni excluso periculo, poterit annuere, decernendo ulteriorem instructionis 
prosecutionem. 

§ 6. Si substitutio dolo facta sit non a parte oratrice aut conventa, sed 
ab alia persona, iudex statuat, accedente defensoris vinculi consilio, quaomodo 
fraudis effectibus consuli possit, ne veritas aliarum attestationum, aut totus 
processus labefactetur. 

20, ~ § 1. Detecta dolosa substitutione, et clauso iam processu, at Romam 
nondum transmisso, Ordinarius, audito iudice instructore et defensore vinculi, 


q 


364 Acta Apostolicae Sedis - Commentarium O fficiale 


statuat utrum ex dolosa substitutione sua vi destituatur integer processus, 
aut tantum ex quadam parte; et utrum expediat per actorum supplementum 
occurrere dolosae substitutionis vitio. 

3§ 2. Casu quo dolosa substitutio acciderit ad impetendam oratoris aut 
oratricis intentionem, adeo ut eandem magis confirmari praesumi liceat, Ordi- 
narius in transmittendis actis Romam, rem distincte explicet et declaret. 

§ 3. At non semel expediens erit, servatis servandis, ut acta processus 
ulterius compleantur, ad facta clarius explicanda. 

3° Quoties detegatur dolosa substitutio, processu iam Romam transmisso, 
Ordinarius satagat illico ad hance Sacram Congregationem transmittere suas 
animadversiones, audito iudice instructore et vinculi defensore, referens sin- 
gulas circumstantias facti, et praesumptam causam fraudis et occasionem. 

VII. - Ad compescendum huiusmodi facinus, iudices instructores et Ordinarii 
prae oculis habeant praescripta canonum 1743 § 3°; 1775 § 3 et 2362 eaque 
applicent, congrua congruis referentes. 

In his edendis normis, mens est huius Sacrae Congregationis, ut haec cen- 
seantur quid unum efficere cum Regulis editis die 7 Maii 1923; quae iam 
uberes fructus attulerunt in processuum instructione super matrimonio rato et 
non consummato, atque maiores in posterum allaturas esse sperare fas est, 
si istae exactius in usum forensem traducantur et intimius perspiciatur earum- 
dem intentio, quae plurimum in partium ac testium bona fide fundatur; haec 
autem asseritur et confirmatur per iusiurandum, quo in praestando, maxime 
partes exploratum et sibi firme persuasum habere debent, tantummodo veritati 
obsequendum esse, ne animabus suis, et forte filiis, malum pene irreparabile 
inferant. Hoc sedulo itidex explicare et inculcare numquam praetermittat. 

Cum porro Emi ac Revi Patres Cardinales Sacrae Congregationi de disci- 
plina Sacramentorum praepositi, praefatas normas maturo examini subiecis- 
sent, in plenariis Comitiis diei 23 Martii c. a. easdem probarunt et publici 
juris fieri, si ita SStho placuerit, rescripserunt. SSthhus autem D. N. Pius 
Papa XI, in Audientia die 27 Martii 1929 habita ab infrascripto Secretario S. C., 
haec omnia adprobare et confirmare dignatus est. 


Datum Romae, ex aedibus eiusdem Sacrae Congregationis, die 27 Mar- 
tii 1929. 


M. Card. Leaa, Episcopus Tusculanus, Praefectus. 


D. Jorio, Secretarius. 

II 
AINSTRUCTIO DE COMPETENTIA IUDICIS IN CAUSIS MATRIMONIALIBUS RATIONE QUASI- 
DOMICILII. 


In tam effrena divortiorum cupiditate hodie invalescente, quae efficit ut 
apud omnes fere gentes funestissima vigeat lex civibus tribuens facultatem 
coniugale vinculum abrumpendi quasi pro lubitu aut saltem non gravibus, et 
quod peius est, ex industria et fraude confectis causis, consecutum est, ipsos 
catholicos coniuges facile abripi desiderio nuptias dissolvendi quum matrimo- 
niale consortium ipsis non eam attulerit felicitatem et pacem, quam sensibus 
nimio indulgentes sibi spoponderant. | 

Verum Ecclesia Christi quamcumque respuit divortii facultatem, quia quod 
Deus coniunzit homini separare non licet; at abiudicare non poterat ius fide- 
libus instituendi iudicia, quibus comprobare intendant initum matrimonium - 
nullius esse valoris ob aliquod inhaerens coniugali foederi impedimentum diri- 
mens; verumtamen maxime interest iudiciales cognitiones de exsistentia impe- 
menti fieri, servatis adamussim normis a iure statutis. Experientia docuit non 
semel, malo fato, coniuges magis suae libidini quam veritati studentes, sata- 
gere causam institui in loco quasi-domicilii, quod sibi facile comparant, post- 
habito loco domicilii aut matrimonialis contractus. 

Etsi in causis matrimonialibus titulus competentiae iudicis, ratione quasi- 
domicilii iuridicus sit, ad normam can. 1964, tamen nemo est qui non videat 
pericula quibus idem obnoxius evadat: nedum quia, deficiente animo aut suf- 
ficienti causa ad quasi-domicilium acquirendum, prout ius requirit, fraudis 
-occasio commode praebetur ad eiusdem titulum fictum seu putativum asse- 
quendum; sed maxime quia, translato iudicio apud iudices rerum et persona- 
rum ignaros, facilis aperitur aditus fraudibus et improbitati tum coniugum, © 
adversus sanctitatem et contra unitatem matrimonii christiani coniurantium, 
tum etiam eorum qui lucrum tantum inhiantes, ipsos coniuges edocent de 
modo quo causam instaurare debent, atque de exitu causae solliciti, non de 
veritate factorum, testes comparant et instruunt, ut ea deponant et confirment 
‘quae optatis conspirent. 

Ad eiusmodi tam lugenda incommoda praecavenda, Sacra haec Congregatio, 
cui vigilantia et tutela disciplinae Sacramentorum commissae sunt, in ple- 
nariis Comitiis habitis die 13 Decembris 1929, in Civitate Vaticana, sequentem 
dedit Instructionem, cui Officiales curiarum aliique ecclesiastici iudices in causis 
matrimonialibus titulo quasi-domicilii competentes, ob rei peculiarem gravi- 
tatem, fidelissime parere debebunt. 

I. - Antequam Officialis uniuscuiusque curiae libellum admittat introdu- 
ctionis causae nullitatis matrimonii ob competentiam ex titulo quasi-domicilii 
advenarum, praesertim exterae alicuius nationis, causae delibatio, assistente 
sacri vinculi Defensore, facienda est super his, qui sequuntur, articulis. 

1. An titulus quasi-domicilii,ob quem causae nullitatis matrimonii, coram 
ipsius tribunali introductio petitur, iuridico fundamento innitatur, seu cano- 
nice acquisitus haberi debeat. 

2. An et quaenam adducantur rationes, quibus innixi coniuges, causam 
praedictam inire desiderant extra locum domicilii vel contractus. 

3. Quodnam sit causae nullitatis caput pro matrimonio impetendo. 

4. Quaenam probationes et documenta a partibus facilius ibi adduci queant, 
quum ipsae tam longe distent a loco domicilii aut contractus. 

5. Informationes super veritate precum seu libelli, et super adductis pro- 
bationibus exposcere oportebit ab Ordinario curiae domicilii et contractus; 
ita ut antequam huiusmodi informationes habeantur et sufficientes censeantur, 
ad ulteriora procedere minime fas sit. Quod si praefatus Ordinarius asserat 
coniuges sibi comparare intendisse forum ex quasi-domicilio, ad insidias veri- 
tati struendas, quaamobrem causam sibi avocare postulet, super hoc potissimum 
erit inquirendum, utrum nempe conveniens sit Ordinarii petitioni assentire. 

If. - In huiusmodi praeiudiciali inquisitione sacri vinculi Defensoris est. 
ad normam iuris communis canonum 1968, 1969, 1984: 

1. Opportunas interrogationes facere super praedictis articulis. 

2. Responsiones partium aut exhibita documenta perpendere, et super his 
suas peragere animadversiones, et petere ut aliquis testis audiatur, aut aliae 
informationes exquirantur prouti casus ferat. 

III. - Quamvis in eiusmodi causa incidentali praeiudiciali vinculi Defensor 
praecipuas partes agat — adeo ut asserere liceat, quae hac Instructione prae- 
cavere intendimus incommoda, evitari posse, si vinculi Defensor suum officium 
diligenter expleat — nihilominus Officialis curiae, cui causa defertur tilulo 
quasi-domicilii, erit causam incidentem moderari et instruere et ea decernere 
quae incidentem quaestionem ad aequam definitionem perducant ad normam 
canonum 1837-1841. 

IV. - 1. Proinde Officialis satagat in ius vocare coniuges, aut etiam testes 
ad instantiam partium vel Defensoris vinculi, seu ex officio adductos, eosque 
interrogationibus submittere, adhibitis interrogationum formulis a vinculi De- 
fensore ad normam iuris concinnatis. 

2. Officialis autem erit rem ita moderari, ne nimii testes adducantur, neque 
instrumenta aut documenta ad rem stricte non facientia exhibeantur; secus 
quaestio, suapte natura praeiudicialis et expedito processu definienda, nimis 
implicata evaderet et difficilioris solutionis, atque ita fraudibus et malitiis ape- 
riretur aditus 

3. Quare quoties Officiali videatur quaestio satis instructa probationibus et 
deductionibus, audito Defensore vinculi, decernat causae praeiudicialis instru- 
ctionem esse clausam. 

4. Dein omnibus perpensis quae deducta sunt, et acceptis vinculi Defen- 
soris animad versionibus, et attente consideratis Ordinarii domicilii et contractus 
informationibus, maxime si hi expetant causam a se avocari, decretum ipse 


| 
| 
| 


Sacra Congregatio de disciplina Sacramentorum 367 


edat quo, causam vel attribuat iudici quasi-domicilii, vel iudici domicilii aut 
contractus. 

5. Si huic decreto vinculi Defensor non acquiescit et petit causam nullitatis 
deferri iudici domicilii aut contractus, exarare idem debet animadversiones, 
quibus suam oppositionem congruis argumentis sustentet. 

6. Integrum est partibus vel harum alterutri se opponere iudicis decreto, 
el ad hoc exhibere suas deductiones aut documenta. 

7. His sedulo perpensis, Officialis curiae vi can. 1841 potest suum decretum 
corrigere aut revocare. 

8. Si iudex omnibus perpensis persistat in suo decreto, idemque confirmet, 
quaestio incidentalis deferenda erit per recursum Defensoris vinculi ad hanc 
Sacram Congregationem pro definitione. 

V.-1. Quoties autem quaestio de nullitate definita sit apud iudicem quasi- 
domicilii, et huiusmodi competentiam haec Sacra Congregatio suo rescripto 
non probaverit, in secunda instantia Defensor vinculi debet in primis ad exa- 
men adducere acta praeiudicialis instantiae de competentia circa quasi-domi- 
cilium, et si censeat rem non bene fuisse definitam, ad hanc Sacram Congre- 
gationem rem deferat. 

2. Si causa de nullitate, ad curiam primae instantiae, vi quasi-domicilii 
partis conventae, delata sit antequam edita fuerit haec Instructio, Defensoris 
vinculi erit huiusmodi quaestionem de competentia delibare, et ea omnia 
advertere et deducere, quae in Domino sibi magis expedire videantur, pro gra- 
vitate sui officii, et quaestionem ad hance Sacram Congregationem deferre, si 
suspicio non spernenda adsit, fraudem, dolum aut saltem errorem in perpen- 
dendo isto titulo competentiae non defuisse. 

3. Idem ius et officium est Defensoris vinculi in tertia et ulteriore in- 
stantia. 

Praesentem Instructionem in Audientia diei 22 Decembris an. 1929 SSmus 
Diius Noster Pius divina Providentia Pp. XI, audita relatione infrascripti Se- 
cretarii Sacrae Congregationis ratam habere et adprobare dignatus est, eamque 
exsecutioni in omnibus curiis dioecesanis, Archiepiscoporum et Episcoporum 
onerata conscientia, mandari iussit: quibuscumque contrariis minime obstan- 
tibus. 


Datum Romae, ex aedibus Sacrae Congregationis de disciplina Sacramen- 
torum, die 23 Decembris 1929. 


M. Card. Lega, Episcopus Tusculanus, Praefectus. 


L. S. 


D. Jorio, Secretarius. 

LITTERAE AD EXCELLENTISSIMOS ARCHIEPISCOPOS, EPISCOPOS ATQUE LOCORUM ORDI- 
NARIOS DE RELATIONE CAUSARUM MATRIMONIALIUM QUOTANNIS SACRAE CONGRE- 
GATIONI DE DISCIPLINA SACRAMENTORUM MITTENDA.’ 


In Plenariis Comitiis die 27 februarii labentis anni habitis in Civitate Va- 
ticana, examini EE. Patrum delata fuerunt responsa, quae hucusque ad hanc 
S. Congregationem pervenerant ab Exthis Episcopis ceterisque locorum Ordi- 
nariis aut directe aut per Nuntios vel Delegatos Apostolicos data, quae tracta- 
tionem |causarum matrimonialium apud Tribunalia ecclesiastica ‘respiciunt. 
Prouti postulabat gravitas omnino peculiaris huius negotii, res maturo examini 
amplaeque discussioni subiecta est, atque omnibus rite perpensis, iisdem EE. 
Patribus opportunum visum est, quae infra recensentur, decernere: 

I. Exthi Episcopi et reliqui locorum Ordinarii quotannis, inde ab anno 1933. 
initium sumentes, mense ianuario anni insequentis ad hanc S. Congregatio- 
nem aut directe, aut per Nuntios vel Delegatos Apostolicos pro regionibus ubi 
hi sunt constituti, renuntiare tenentur: 

1. Nomina Officialis, iudicum, S. Vinculi defensoris, actuarii atque advo- 
catorum Tribunali suae cuique Curiae addictorum, pro causarum matrimonia- 
lium tractatione et definitione, relatis quoque academicis cuiusque, quibus 
praefulgent, studiorum gradibus seu titulis vel saltem reddito testimonio de 
eorumdem prudentia atque canonica peritia; ’ 

2. Quaenam pecuniae summa apud S. Tribunal deponenda a partibus po- 
stuletur, necnon taxarum notulam atque emolumentorum, quae pro unaquaque 
causa persolvi solent, haud exceptis advocatorum honorariis, et, quatenus casus. 
ferat, peritorum ; et insimul quomodo fuerit consultum pauperum gratuito pa- 
trocinio ad normam cc. 1908-1916; 

3. Numerum causarum matrimonialium, quae vel introductae vel adhuc. 
pendent vel iam fuerunt definitae tum in prima tum in secunda instantia, 
pro unaquaque significando: a) diem, mensem et annum ipsius introductionis. 
atque resolutionis pro utraque instantia; 6) nullitatis caput; c) competentiae 
titulum; d) exitum nullitati vel favorabilem vel adversum, tum in prima cum. 
in altera instantia, et, si eventus petitioni actoris adriserit faustus, etiam caput, 
e pluribus forte adductis, propter quod fuit sententia prolata; e) quomodo suum 
obierit munus S. Vinculi defensor et utrum partes vel earum alterutra advo- . 
cati aut procuratoris patrocinio usae sint; 

4. Numerum denique supplicum libellorum eiusce generis causarum, qui,. 
utpote habiti solido fundamento destituti, inde a limine sunt reiecti. 

If. Quo latius compleantur notitiae iam ab hac Sacra Congregatione re- 
ceptae pro anteactis annis 1928 et 1929, quod ad easdem causas attinet, Exmi 
Praesules non dedignentur ad eamdem Sacram Congregationem transmittere, 
per Exthos Nuntios vel Delegatos Apostolicos, si in regione sint constituti, 

-secus directe, intra trimestre a die prima ianuarii anni 1933 supputandum, 
relationes causarum matrimonialium, quae fuerunt agilatae in Tribunalibus 
_suae cuiusque Curiae intra triennium 1930-1932, quaeque amplectantur oportet 
omnes notitias praecedenti capite, sub nn. 1), 2), 3), a-c, 4), expetitas. 

III. Quod si fieri contingat ut, spectata parvitate Dioecesis et praesertim 
inopia sacerdotum, aliquis Exthus Episcopus locive Ordinarius prohibeatur quo- 
minus ecclesiasticum Tribunal constituat quod suo munere congruenter, uti 
expostulat peculiaris causarum matrimonialium gravitas et tanti Sacramenti 
religio, perfungi valeat, [pse, prudenter secum pensato harum rerum discri- 
mine maximoque momento, minime vereatur, etiam in levamen conscientiae 
suae, huiusmodi loci vel personarum angustiam ad hanc Sacram Congrega- 
tionem significare, ut Ipsa huiusmodi necessitati, saltem ad tempus, prospicere 
possit, competentiam Tribunalis deferendo alii Curiae ecclesiasticae Provin- 
‘ciae vel Regionis, quae tali oneri sustinendo ob peritiores ofticiales ceterosque 
administros aptior evadat. 

IV. Cuius incommodi enunciata provisio aeque valere censenda est pro iis 
Curiis suffraganeis et metropolitanis, quae ad normam quoque can. 1594 § 3, 
probante Apostolica Sede, appellationis sedes fuerunt constitutae, si in iis re- 
periantur rerum adiunctis ut, praeter causarum primae instantiae, etiam se- 
cundae instantiae pondus ferre non valeant. Quo in casu peculiarem Curiam, 
eamque Metropolitanam, si haberi possit, pro appellatione designent, eaque, 
quatenus necessariis instructa conditionibus comperiatur, a S. Sede adproba- 
bitur, incolumi tamen semper iure appellationis ad S. R. Rotam iuxta prae- 
scriptum can. 1599. 

V. Praefatae relationes in examen assumentur in hoc S. Dicasterio a quo- 
dam peculiarii RR. PP. Consultorum coetu apud idipsum instituendo, qui prae- 
terea idonea remedia, pro casuum necessitate, excogitabit et suggeret, haud 
praetermissa, quatenus opportunitas expostulet, inspectione per Visitatores Apo- 
stolicos ab Exthis Nuntiis vel Delegatis Apostolicis, probante Sede Apostolica, 
vel ab H. S. C. designatos peragenda, ut de visu conspiciant utrum Tribunalia 
ecclesiastica recte, ut decet, officium suum expleant et moderentur. 

VI. Ne supra relatae praescriptiones immoderatae atque praeposterae vi- 
deantur, Exthi Episcopi momentum gravitatemque causarum matrimonialium 
secum ipsi perpendant, quae proinde non solum quam maxima peritia, sollerti 
cura ac diligenti investigatione sunt pertractandae ne inviolabile matrimoniale 
vinculum in discrimine ponatur, verum etiam intra temporis intervallum ca- 
none 1630 praefinitum rite absolvendae, cum non seme! succurrendum sit, de 
rigore iustitiae, abnormi familiarum statui et conditioni, etiam sub respectu 
patrimonialium bonorum, quaeque semper detrimento esse possunt conscien- 
tiarum tranquillitati et animarum saluti. 

Haec ideo remedia ab EE. PP. in memorata Plenaria Congregatione pro- 
posita circa tractationem causarum matrimonialium cum infrascriptus Secre- 
tarius huius S. C. Beatissimo Patri Pio divina Providentia Papae XI in 

Audientia diei 2 martii 1932 significasset, Eadem Sanctitas Sua, attente per- 
spectis huius magni negotii materia atque consectariis maximi momenti inde 
promanantibus, eadem rata babere atque comprobare quoad omnia, supremo 
Auctoritatis Suae oraculo, dignata est insimul praecipiendo ut Exthis Archie- 
piscopis, Episcopis ceterisque locorum Ordinariis communicentur ab iisdem 
sedulo ac religiose exsecutioni demandanda. port 


Datum Romae, ex aedibus S. Congregationis de disciplina Sacramentorum, 
die 1 mensis iulii anni 1932. 


 M. Card. Leaa, Episcopus Tusculanus, Praefectus. 


L. *& S. 
D. Jorio, Secretarius. 

